Ministarka je istakla da je Srbija temeljila svoja očekivanja, pre svega, na pozitivnim porukama koje su stizale iz EU - od predsednika EK Å½an Klod Junkera, koji je, kaže, jasno označio Srbiju i Crnu Goru kao predvodnike procesa i založio se za brže otvaranje povlavlja i od Federike Mogerini koja je iznela stav da je Srbija ostvarila ekstremno dobar napredak na polju reformi i integracija.\n"Očekivali smo tri poglavlja, to je bila realna procena i to bi bilo fer, ali dobro. Mi nastavljamo naš pregovarački proces i sigurno da otvaranje i ova dva poglavlja značajno doprinosi daljem reformskom procesu", rekla je Joksimovićeva.\nJoksimovićeva je posebno zahvalila i Estoniji, koja do kraja godine predsedava EU i koja je, kaže, bila korektan predsedavajući iako nije imala temu proširenja na svojoj agendi i do poslednjeg trenutka ostavila mogućost državama članicama da daju podršku otvaranju i trećeg poglavlja.\n"Sa naše strane, sva zahvalnost Estoniji za korektan pristup tokom predsedavanja, a to je bila i prilika da učvrstimo i razvijamo bilateralne odnose", rekla je ministarka.\nOna je zahvalila svim državama članicama koje su podržale otvaranje tri poglavlja, a posebno je istakla Holandiju - inače veoma zahtevnu u pogledu poglavlja 23 i 24, koja je, kaže, u poslednjem trenutku zauzela najispravniji stav - striktno ali fer, što znači da se, ukoliko se kriterijumi zadovolje, otvore poglavlja.\nJoksimovićeva je poručila da Srbija nastavlja svoj evropski put solidnom dinamikom, te da očekuje da ćemo sledeće godine, kada u prvoj polovini bude predsedavala Bugarska, a zatim i Austrija, dobiti veći zamajac.\nTe dve zemlje su, kako je dodala, upravo stavile proširenje EU na agendu njihovog predsedavanja.\nIstakla je, takođe, da smo svesni da su reforme ključ uspeha i da reforme koje se sprovode u zemlji treba da dovedu do otvaranja, a onda i do zatvaranja poglavlja.\n"Evropski put ostaje deo domaće razvojne politike i način i mehanizam kako da brže ostvarimo ono što smo obećali građanima", rekla je Joksimovićeva na otvaranju izložbe fotografija "Primenjena nostalgija" u Galeriji NBS.\nŠef Delegacije EU u Srbiji Sem Fabrici rekao je da će se Međuvladinoj konferenciji u Briselu 11. decembra dati komentari na poglavlja, napredak i pregovore, te da će otvaranje dva poglavlja poslati poruku o napretku u poregovrima.\n"Ova očekivanja rukovodstva su uvek opravdano velika, ali uvek treba gledati dobru stranu, a otvaranje dva nova poglavlja su dobra strana", rekao je Fabrici.\nFabrici je naveo da želi da uveri Vladu Srbije da sa evropske strane postoji čvrsta volja da se pregovori ne samo nastave, već i da napreduju.\n"Otvaranje poglavlja održava ovu dinamiku pregovora, u ponedeljak ćemo otvoriti dva poglavlja, a uvek treba imati pred sobom krajnji cilj, a to je pridruživanje EU", rekao je Fabrici.\nSrbija i BiH neće učestvovati na sastancima CEFTA u Prištini 1\nKosovo u Interpolu bi omogućilo teroristima pristup podacima 1\nĐukić Dejanović: Angažovati sve kapacitete da svako dete ostvari sva svoja prava 1\nPremijerka Brnabić posetila Zejtinlik 3\nEK: Određeni napredak u oblasti vladavine prava 1


Kineski trgovinski gigant “Alibaba” postavio je novi rekord na Dan samaca, jer je kompanija za 85 sekundi prodala proizvode u vrednosti od jedne milijarde dolara.\nOvaj rast došao je u veoma značajnom momentu kada je “Alibaba” pod pritiskom usporavanja kineske ekonomije, novih rivala u industriji e-trgovine, ali i trgovinskog rata sa Sjedinjenim Američkim Državama.\nInače, “Alibaba” je ranije ovog meseca smanjio prognozu godišnjih prihoda za čak šest odsto.\nKompanija “Alibaba”, koja je podržala inicijativu, pretvorila ju je u praznik za ljubitelje kupovine.\nU ovom danu učestvuju i druge kineske platforme za e-trgovinu kao što je JD.com. Od ove godine “Alibabin” ogranak Lazada u jugoistočnoj Aziji ponudiće popuste i van Kine, u Singapuru, Maleziji, Indoneziji, Tajlandu i Vijetnamu.


Beta 5. oktobra 2020. 15:35\nRuski ministar spoljnih poslova Sergej Lavrov je danas u Moskvi tvrdio da lekari berlinske klinike „Šarite“ i njihove kolege u Rusiji nisu otkrili tragove bilo kakve supstance iz grupe bojnih otrova u uzorcima tkiva ruskog opozicionara Alekseja Navaljnog.\nOn je podsetio da su otrov našli samo u laboratoriji Bundesvera, preneo je TASS.\nRuski lekari u Omsku gde je pozlilo Navaljnom „nisu otkrili nikakve tragove otrovnih supstanci, to su iskreno saopštili. Ali, želeo bih da vam skrenem pažnju na činjenicu da i u Klinici Šarite analizama nisu otkrivene otrovne supstance, to je učinjeno samo na klinici Bundesver“, naveo je Lavrov.\nOn je rekao da Rusija još ne zna da li su Francuzi i Švedjani sami uzeli uzorke za testiranje Navaljnog ili su im Nemci prosledili svoje.\n„Činjenica da naši partneri sve drže u tajnosti je jako uznemiravajuća“, rekao je šef ruske diplomatije i istakao da Moskva želi da sazna istinu o tome šta se desilo Navaljnom i da će nastaviti da se trudi da do nje dodje.\nNemačka vlada je sredinom septembra saopštila da su specijalističke laboratorije u Francuskoj i Švedskoj potvrdile da je ruski opozicioni lider Aleksej Navaljni otrovan nervnim agensom „novičok“ iz sovjetskog vremena, a nemačka vojna laboratorija je potvrdila postojanje te supstance u uzorcima tkiva uzetim od Navaljnog.


Veselin Jevrosimović: Inovacije bez granica - Telegraf.rs\nVeselin Jevrosimović: Inovacije bez granica\nInovator je bio i pračovek koji je osmislio prve alatke i sredstava za lov...\nVećina nas se iznenadi kada pročita vest da je neka relativno nepoznata IT kompanija prodata za neverovatnu sumu novca koja može da se meri milijardama američkih dolara. Takve firme po pravilu ne poseduju nekretnine, postrojenja ili bilo koju drugu fizički opipljivu vrednost.\nOno što ih čini „skupima“ su broj korisnika i potencijal rasta, a najčešće u kombinaciji sa patentima i intelektualnom svojinom. Neretko je upravo intelektualna svojina, vlasništvo nad idejama i novim rešenjima, presudan faktor u odluci IT giganata da kupe manje firme.\nU današnje vreme, a naročito u oblasti informacionih tehnologija, inovativnost je od presudne važnosti za poslovni uspeh. Svi koji su svesni ove činjenice ulažu značajna sredstva u sektore za istraživanje i razvoj. Majkrosoft, Epl ili Gugl, na primer, godišnje investiraju oko 10-15% ukupnog prometa na osmišljavanje novih ideja, proizvoda i usluga.\nPonekad ni to nije dovoljno jer je bitno kojom brzinom nastaju inovacije. Zbog toga se u poslednjih dvadesetak godina sve više govori o konceptu takozvanih „otvorenih inovacija“ i „otvorene intelektualne svojine“. To konkretno znači da rezultati rada razvojnih timova više nisu strogo čuvana tajna unutar kuće. Umesto toga, stečena znanja se dele sa partnerima, korisnicima, obrazovnim i naučno-istraživačkim centrima.\nOni, sa druge strane, mogu da vrate korisne informacije i rezultate sopstvenog rada i istraživanja u sličnim oblastima. Na taj način značajno se ubrzava proces dolaska do novih rešenja, na obostranu korist. Intelektualna svojina se po pravilu deli kroz zajedničko vlasništvo, licenciranje, pravo na korišćenje i slične mehanizme. Još jedna korist za firme koje primenjuju otvorene inovacije je veza sa obrazovnim institucijama, pronalaženje i pomaganje mladih talenata.\nOsnovni cilj svake kompanije je da ostvari profit. Ipak, nije svejedno na koji način će u tome uspeti. Inovacije, osim što su pokretač uspeha firmi i pojedinaca sa svežim idejama, značajno doprinose kvalitetu života ljudi. Uostalom, inovator je bio i pračovek koji je osmislio prve alatke i sredstava za lov. Zbog toga je dobro da svi koji žele mogu da daju svoj doprinos, da se informacije dele kad god je to moguće, a da znanje slobodno kruži.\nVeselin Jevrosimović: IT poslovi bliske budućnosti\nVeselin Jevrosimović: Četiri burne decenije\nJovana Jeremić kupuje stan: Od usta sam odvajala, nijedan muškarac mi nije dao ni 5 €\nProcurele zarade najpopularnijih Twitch kreatora\nAndroid aplikacije stigle na Windows 11


Green House Food namaz sa smrčkom, 190g cena akcija Srbija\nEPonuda > Hrana > Zdrava ishrana > Biljni namazi > Green House Food Biljni namazi\nGreen House Food namaz sa smrčkom, 190g cene\nTrenutno nemamo slike za Green House Food namaz sa smrčkom, 190g\nAlvasari Tahini pasta od susama, 350g\nEPonuda nije internet prodavnica već Vam omogućava da brzo i lako nađete Green House Food namaz sa smrčkom, 190g po najjeftinijoj ceni. Naš cilj je da kupci budu što bolje informisani o ponudi Green House Food namaz sa smrčkom, 190g na tržištu Srbije. Vrlo lako nalazite željeni proizvod za kategoriju Biljni namazi cene, ne morate da lutate od sajta do sajta za Green House Food Biljni namazi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Green House Food namaz sa smrčkom, 190g sa PRODAVCEM. EPonuda ne može da garantuje potpunu tačnost specifikacije i slika za Green House Food namaz sa smrčkom, 190g. Pre kupovine, podatke za Green House Food namaz sa smrčkom, 190g proverite na sajtu PROIZVOĐAČA.


Rektor Univerziteta u Sarajevu prof. dr Rifat Škrijelj je naglasio da je današnja svečanost prilika i privilegija da zajedno proslavimo i obiležimo delo solidarnosti i humanizma, što je od izuzetnog značaja u ovom trenutku kada, nažalost, gotovo svakodnevno, i globalno i lokalno, svedočimo ljudskom delovanju kojem nedostaju ovi temeljni civilizacijski principi.\n- Odluka Senata Univerziteta u Sarajevu o dodeli univerzitetskog priznanja Nagrada za mir i progres predstavlja izraz našeg priznanja i zahvalnosti na nesebičnoj podršci i trudu koji je uložen u provođenje zdravstvenog programa koji je omogućio vakcinisanje uposlenika i studenata Univerziteta u Sarajevu. Za više od 75% vakcinisanih uposlenika Univerziteta omogućen je, nakon dužeg vremenskog perioda, povratak radu sa studentima u učionici. Program vakcinisanja proveden je u direktnoj saradnji Univerziteta u Sarajevu sa dobitnicima Nagrade za mir i progres, ali naša zahvalnost, naravno, prelazi okvire nagrađenih institucija i pojedinaca i odnosi se na sve institucije i lokalne zajednice širom Srbije, a naročito zdravstvene radnike, koje su pružile gostoprimstvo i omogućile vakcinaciju za sve punoletne građane i građanke Bosne i Hercegovine - istakao je rektor Škrijelj, a saopštio Univerzitet u Sarajevu.\nDr Mirsad Đerlek uputio je reči zahvalnosti Univerzitetu u Sarajevu i rektoru Škrijelju na priznanju koje je dodeljeno Ministarstvu zdravlja Republike Srbije.\n- To je dobar gest koji pokazuje da takvi gestovi približavaju ljude i evo danas smo se tim povodom i okupili u Sarajevu i razmenili mišljenja. S obzirom da se sve zemlje u regionu, Evropi i svetu bore protiv koronavirusa već 20 meseci i da svi trpimo teške gubitke, bojim se da će ovo trajati još dugo i da će nam trebati još ovakvih sastanaka kako bi se vratili normalnom životu - kazao je dr Đerlek i naglasio da je solidarnost nešto što je izuzetno bitno u ovako teškom trenutku.\nDr Đerlek je rekao da je Srbija uspela da nabavi dovoljno vakcina što je omogućilo da pomognu svojim komšijama.\n- Samo zajedno i velikom upornošcu možemo pobediti koronavirus i konačno se vratiti normalnom životu. Ipak je ovo iscrpljujuća borba i pohvalio bih, pre svega zdravstvene radnike cele regije koji su heroji ove borbe - porucio je dr Đerlek i dodao da je optimističan i uveren u pobedu protiv pandemije.\nOdluku o dodeli univerzitetskih priznanja doneo je Senat Univerziteta u Sarajevu jednoglasno na 43. redovnoj sednici 24. novembra 2021, a rektor prof. dr Škrijelj uručio je Nagradu za mir i progres sledećim institucijama i pojedincima:\n- Ministarstvu zdravlja Republike Srbije, u čije ime je nagradu preuzeo državni sekretar Ministarstva dr Mirsad Đerlek\n- Gradu Novom Pazaru, u čije ime je nagradu preuzeo gradonačelnik Nihat Biševac\n- Zavodu za javno zdravlje Novi Pazar, u čije ime je nagradu preuzeo direktor dr Šefadil Spahić\n- Dr Aneli Halilović Šemsović, predsednici Skupštine Grada Novi Pazar\n- Dr Šefadilu Spahiću, direktoru Zavoda za javno zdravlje Novi Pazar\nĐERLEK: Sve je više vakcinisanih od uvođenja kovid propusnica\nMirsad Đerlek Univerzitet u Sarajevu nagrada za mir Ministarstvo zdravlja Srbije


Postavio: eTrebinje Srijeda, 03.02.2021. 0\nZemlje članice Evropske unije odlučile su da traže negativan test na virus korona na svim putovanjima u Uniju iz trećih zemalja.\nNegativan test na kovid 19 ne smije biti stariji od 72 časa na svim obaveznim ili neobaveznim putovanjima izvan Evropske unije.\nUz to, zemlje EU moći će zatražiti do 14 dana karantina i dodatna ispitivanja u vezi s kovidom 19, što se naročito odnosi na zemlje u kojima su otkriveni novi sojevi virusa korona.\nRadnici u oblastima pomorstva, transporta i graničnih službi biće izuzeti od ovog pravila, a njima će biti dovoljan brzi antigenski test.\nTakođe su utvrđeni uslovi pod kojima se mogu ukinuti ograničenja za neobavezna putovanja u EU. Da bi se ukinulo ograničenje broj novih slučajeva virusa korona u posljednjih 14 dana u toj zemlji treba biti manji od 25 na 100.000 ljudi, u posljednjih sedam dana na 100.000 ljudi treba biti najmanje 300 testiranih, a procenat pozitivnih na virus u posljednjih sedam dana mora biti manji od četiri odsto, te da u toj zemlji nisu otkriveni novi sojevi virusa korona.\nevropska unijaEUgranicanegativan test\nOd januara zabrana ulaska u EU ako niste vakcinisani\nInvestitori iz EU traže projekte i firme u BiH u koje bi uložili novac\nEvropska komisija doznačila 124.301.000 evra BiH\nIncident na granici BiH zbog korona testa – sve snimljeno (VIDEO)


Navijači Zvezde jedva čekaju, šta je to smislio Dejan Stanković? - Sportske.net\nDa li ste spremni? Superligaška groznica može da počne!Stanković bez dvojca na otvaranju drugog dela sezoneGobeljić: "Nadam se da će vam se svideti ova Zvezda"Omladinci Zvezde napravili sjajan uspeh, a koliko njih će biti u prvom timu?Opet ćemo o sudijama, evo ko sudi "večitima"!\nPostoji više "pobednika" zimskih priprema na Kipru i u Antaliji, Stanković je rešio da "rehabilituje" Srđana Babića koji je iz postave istisnuo Milunovića, a na velika vrata u tim ulaze Veljko Nikolić i Željko Gavrić od kojih se očekuje mnogo.\nTakođe, formiran je tandem Petrović-Jovančić koji nije imao mnogo prilike da se dokaže na terenu u istom trenutku kod Milojevića, pa je jasna namera novog stručnog štaba da se na proleće osloni na domaće snage i fudbalere iz omladinske škole "crveno-belih".\nNiko i dalje nije skroz "načisto" koji će fudbaleri od prvog minuta istrčati na terenu, ali sudeći prema poslednjim najavama ovako bi trebalo da izgleda tim Crvene zvezde protiv "brđana":\nBorjan - Gobeljić, Degenek, Babić, Rodić - Petrović, Jovančić, Ben, Nikolić, Gavrić - Boaći.


POSETA STAROM SAJMIŠTU | O projektu O nama\nStarosajmiste.info - trenutni prikaz istorije i sadašnjosti Starog sajmišta\nMultimedijalna karta internet sajta starosajmiste.info je trenutni prikaz istorije i sadašnjosti Starog sajmišta, na mestu starog sajma u Beogradu, u čijim je paviljonima, 1941. godine, Gestapo formirao koncentracioni logor. Karta je rezultat brojnih razgovora sa ljudima koji su na različite načine povezani sa ovim mestom i njegovom istorijom, i nastala je nakon obilaska Sajmišta od strane mladih istraživača iz Srbije i Nemačke 2010. godine.\nLokacije predstavljene na karti, na prostoru nekadašnjeg sajma, upućuju posetioce u topografiju ličnih priča o Starom sajmištu. Druga razina karte otkriva borbu za sećanje na nekadašnji koncentracioni logor i daje glas različitim stavovima u raspravi o budućnosti ovoga mesta. Na karti dominiraju one tačke i objekti na koje smo prilikom naše posete prvo naišli, kao i one o kojima su nam naši sagovornici najviše govorili. Tako je nastala karta na kojoj se preklapa mnoštvo subjektivnih perspektiva, ali na kojoj neka mesta ipak ostaju neispunjena i nedorečena. Pored sećanja nekadašnjih zatočenika, iz vremena logora, tu su i razgovori o sadašnjosti i budućnosti ovog mesta, koji objašnjavaju današnji odnos društva prema zločinima nacista i njihovih pomagača.\nNaš sajt nije dovršen i treba ga shvatiti kao javni poziv da se on proširi onim što se ovde ne vidi, ne čuje i ne može pročitati. Za dalja istraživanja služe materijali koji se mogu pronaći u informativnom odeljku internet stranice i koji se mogu dopuniti. Tu spadaju dokumenti i šira literatura o koncentracionom logoru Sajmište i o fašizmu uopšte, kao i linkovi i adrese nadležnih institucija.\nStaro sajmište i sećanje na fašističke zločine\nNa putu ka centru Beograda neposredno ispred Brankovog mosta, samo pažljivo oko će primetiti trošni toranj na obali Save, oko kojeg je grupisano nekoliko kuća i baraka. Stanovnici tog kraja i vlasnici lokalnih radnji znaju da se nalaze u krugu starog Sajma, izgrađenog 1937. godine. Samo neki od njih, međutim, znaju da je Gestapo krajem 1941. godine pretvorio sajamske paviljone u koncentracioni logor. O onome što se za vreme okupacije tamo zaista događalo, skoro da nema nikakvog obeležja. Nekadašnji nemački nacistički koncentracioni logor na Starom sajmištu je kao „Jevrejski logor Zemun“ (Judenlager Semlin), bio mesto sistematskog uništavanja jevrejskog stanovništva u Beogradu početkom 1942. godine, da bi kasnije u sistemu nacističkih koncentracionih logora, služio kao centralni prolazni logor (Anhaltelager Semlin) za zarobljenike koji su iz jugoistočne Evrope deportovani u radne logore i logore uništenja na severu okupiranih teritorija od strane nacističke Nemačke (1).\nPosle 2000. godine, Staro sajmište je izgubilo istorijsko-političku aktuelnost koju je imalo devedesetih, kad je prvenstveno bilo viđeno kao simbol stradanja Srba u NDH i kad je na obali Save podignut Spomenik žrtvama genocida u Drugom svetskom ratu. Ekonomska kapitalistička tranzicija i relativan procvat građevinske industrije u Beogradu pomerio je Staro sajmište u vidokrug krupnih ekonomskih interesa. Upravo ta pretnja komercijalizaciji Starog sajmišta dala je najveći podsticaj raznim društvenim grupama da formulišu predloge za izgradnju spomen-kompleksa. No, postojeći društveni spor oko narativa antifašističke borbe, značaja holokausta i polemike o genocidu onemogućavaju da se podvuče crta ispod ovog perioda istorije i da se o tome upostavi društveni konsenzus.\nU julu 2010. održano je inicijalno dokumentaciono medijsko istraživanje „Poseta Starom Sajmištu. Nacistički koncentracioni logor Sajmište“ na inicijativu novinara Dirka Auera i umetnice Rene Redle, a u saradnji sa Kulturnom centrom Rex. Studenti iz Nemačke i Srbije istraživali su lokaciju Starog sajmišta, intervjuisali istoričare, istraživače, današnje stanovnike Starog sajmišta, predstavnike inicijativa i udruženja žrtava koje zahtevaju izgradnju spomenika, ili memorijalnog kompleksa. Mapirane su istorijske činjenice o logoru, domen sećanja, kao i očekivanja u neposrednoj budućnosti. Rezultati istraživanja su objavljeni na multimedijalnom veb-sajtu, da bi šira javnost mogla da ima uvid u istorijat, značaj i debatu oko tog mesta. Kroz seriju javnih događaja „Seminari za svakoga“ i javna vođenja koja se obraćaju širokoj publici, inicijatori i učesnici su pokrenuli tokom 2011. godine nove korake u debati i praksi sećanja na fašističke zločine. Proučavanja šireg istorijskog i ideološkog konteksta logora na Sajmištu su bila primarna. Gosti seminara „Konteksti nastanka fašizma“ su obrađivali istorijski kontekst logora na Sajmištu i rasvetljivali ekonomske, sociološke, kulturne i ideološke uslove nastanka i razvoja fašizma. Na seminarima „Fakti - Otpor fašizmu i kolaboracija sa fašizmom - nakon sedamdeset godina“ i „Čitanja - Razumevanje i interpretacija istorijskih fakata vezanih za Drugi svetski rat, ratne zločine, holokaust i genocid“, eksperti iz različitih oblasti kritički su preispitivali strategije i interpretacije revizionističkog i relativizirajućeg diskursa.\nPočevši od logora na Sajmištu, radna grupa je proučavala istoriju i obišla povezana mesta fašističkog terora u Beogradu i okolini, kao što su logor Topovske šupe i stratište kod sela Jabuke, ali i mesta antifašističkog otpora u centru Beograda i na Vračaru. Na javnim obilascima određenih mesta svedoci, istraživači, aktivisti, potomci i drugi zainteresovani su kao vodiči podelili svoja saznanja i iskustva. Bitan deo izlaganja i svedočenja se bavio pojavom elemenata fašizma u savremenom kapitalističkom društvu, koji se izražavaju u rasističkim, nacionalističkim i drugim šovinističkim, eksploatatorskim i diskriminatornim odnosima. Sa višeslojnom i višeperspektivnom „samo-aproprijacijom istorije“, pomenute aktivnosti imaju za cilj razvijanje emancipatorske prakse istorijskog učenja i sećanja, koja ima edukativni, dijaloški i procesualni karakter. Istraživanjem uslova pojave fašizama gradi se istorijska i politička svest radi prepoznavanja i borbe protiv savremenih fašističkih tendencija.\nVeliki je izazov razviti antifašitičku praksu sećanja danas kada postoje bazični nesporazumi oko samog pojma antifašizma. U polemici koja je pratila krvave ratove tokom raspada Jugoslavije, do NATO-intervencije, od svih lokalnih i svetskih političkih opcija, antifašizam je korišćen kao borbeni pojam i pretvarao se u optužbe za „fašizam“ protivničkih strana. Nakon urušavanja komunizma, u celoj Evropi se javlja tendencija, da se brisanjem značaja pojma antifašizma izbriše i značaj pojma fašizma iz svesti današnjih generacija. U trenutku kada društvo nema odgovor na javljanje neofašističkih formacija u Evropi neophodno je da edukacijom o zločinima počinjenih od strane sledbenika fašističke ideologije, raspravljamo o njenim uslovima, kao i da analizom, tj. kritikom relativizirajućeg diskursa o fašizmu doprinesemo novom pozicioniranju pojma antifašizma.\nU 2012. godini nastavljamo sa organizacijom seminara, studijskih putovanja i javnih vođenja. Pored toga biće publikovan zbornik nastalih materijala i tekstova, kao i knjiga orijentir sa informacijama o mestima fašističkog terora i antifašističkog otpora u Beogradu i esejima o kulturi i politici sećanja na fašističke zločine.\nTekst: Rena Redle\nProjekat „Poseta Starom sajmištu – Staze“ 2012. godine se organizuje i realizuje u Kulturnom centru Rex, producira se u okviru Fonda B92 a uz podršku fondacije Roza Luksemburg.\n1) Između marta i maja 1942, oko 6500 jevrejskih žena, dece i staraca, koji su bili internirani u „Jevrejskom logoru Zemun“ (Judenlager Semlin), ugušeno je u gasnom kamionu – „dušegupki“ – na putu od logora do masovne grobnice u Jajincima kraj Beograda, nakon što su njihovi očevi, muževi i sinovi streljani već tokom leta i jeseni 1941. U „Prihvatnom logoru Zemun“ (Anhaltelager Semlin), bilo je zarobljeno oko 32.000 ljudi, od kojih 10.636 nije preživelo. S obzirom na uslove zatočeništva, istoričar Milan Koljanin tvrdi da je to bio de facto koncentracioni logor. Videti Milan Koljanin, Nemački logor na Beogradskom sajmištu, Institut za savremenu istoriju, Beograd, 1992.\nMića Petrović kazuje o antifašističkom pokretu i borbama za oslobođenje Beograda.\nBeate Niman, kćerka šefa beogradskog Gestapoa predstavlja svoje istraživanje o zločinima njenog oca, u Rexu.\nVideo dokumentacija na sajtu starosajmiste.info: Intervju sa stanovnikom bivšeg „paviljona smrti“ logora na Sajmištu.\nVideo dokumentacija na sajtu starosajmiste.info: Vođenje kroz mesta bivšeg „Jevrejskog logora“ i „Prihvatnog logora“ na Sajmištu sa tadašnjim predsednikom Saveza jevrejskih opština Srbije, Aleksandrom Nećakom.\nSocijalna i spacijalna segregacija Roma je tema razgovora sa stanovnicima u susedstvu bivšeg logora za Jevreje i Rome „Topovske šupe“.\nObilazak memorijala stratišta kod Jabuke, mesta masovnog ubijanja Jevreja i Roma: svedokinja Eva Đorđević priča kako je preživela holokaust.


Les: SEFTA je u interesu samo Prištini - Kosovo Online\n18. Jun 2021. • 11:05\nSaradnik Demostata sa Univerziteta Кembridž i vođa projekta "Studije dezintegracije" Centra za geopolitiku tog univerziteta Timoti Les smatra da model ekonomske saradnje u regionu (SEFTA), koji predlaže kosovski premijer Aljbin Kurti jeste u teoriji izvodljiv, ali ne misli da će se ostvariti u praksi, jer je ta ideja jedino u interesu Kosova.\nTakav predlog Kurti je u poslednje vreme javno pomenuo najmanje dvaput - na nedavnom samitu lidera zemalja Zapadnog Balkana u Tirani, kada je izjavio da bi SEFTA podrazumevala da "u njoj učestvuju ravnopravne države članice", kao i na najnovijoj rundi briselskih pregovora sa predsednikom Srbije Aleksandrom Vučićem, uz posredovanje zvaničnika EU.\nLes ukazuje da Kurti “prihvata potrebu za regionalnom ekonomskom integracijom, koja je od suštinske važnosti za malu državu bez izlaza na more, kao što je Кosovo”.\nIpak, njemu se ne dopada CEFTA, jer je Кosovo predstavljeno Unmikom i želi da je zameni novom organizacijom u kojoj bi Vlada (Kosova) predstavljala Kosovo. Na mala vrata, ovim bi se konsolidovao nezavisan status Kosova.\nIstovremeno, njemu se mnogo ne dopada ni "mini Šengen", koji on vidi kao pokušaj Vučića da uspostavi novu Jugoslaviju i vrati Kosovo u orbitu Srbije. Ipak, ništa od toga što njemu odgovora ne odgovara Srbiji, iz suprotnih razloga, niti je zaista prioritet za EU i SAD.\nPotencijalno, Albanija bi mogla da podrži SEFTA, iz solidarnosti sa Kosovom, ali to bi podrazumevalo nazadovanje u njenim naporima da se uspostavi" mini Šengen" i zakomplikovalo bi odnose Albanije sa Srbijom, precizira saradnik Demostata sa Univerziteta Kembridž.\nAktuelni sporazum o slobodnoj trgovini na Balkanu (Centralnoevropski sporazum o slobodnoj trgovini - CEFTA) potpisale su 2006. u Bukureštu Albanija, Bosna i Hercegovina, Bugarska, Hrvatska, Makedonija ( današnja Severna Makedonija), Moldavija, Rumunija, Crna Gora, Srbija i Privremena administrativna misija Ujedinjenih nacija na Kosovu u skladu sa UN Rezolucijom Saveta bezbednosti 1244.\nDo kraja 2007. Sporazum je stupio na snagu u svim zemljama potpisnicima. Stvaranjem zone slobodne trgovine, zemlje Zapadnog Balkana su se i zvanično založile za ekonomski i privredni razvoj, "pokazujući da su sposobne da vode zajedničku ekonomsku politiku i preuzmu obavezu i odgovornost za budućnost čitavog regiona, što još više naglašava evropsku perspektivu ovog regiona i želju za pridruživanjem Evropskoj uniji".\nPrema dostupnim podacima, model EEA-EFTA, koji Кurti zagovara kao “recept” za Zapadni Balkan, uspostavljen je početkom devedesetih, kako bi se olakšalo učešće u trgovini na evropskom tržištu zemljama članicama Evropske unije, ali i nekima koje nisu deo EU.\nZemlje koje pripadaju EEA su Austrija, Belgija, Bugarska, Češka, Kipar, Danska, Estonija, Finska, Francuska, Nemačka, Grčka, Mađarska, Island, Irska, Italija, Letonija, Lihtenštajn, Litvanija, Luksemburg, Norveška, Poljska, Portugal, Rumunija, Slovačka, Slovenija, Španija, Švedska, Velika Britanija.\nEEA je zapravo zona slobodne trgovine između Evropske unije i Evropske asocijacije za slobodnu trgovinu (EFTA), što znači da su ukinuta mnoga ograničenja koja se odnose na proizvodnju, kao i na protok novca, usluga, i ljudi između zemalja potpisnica.\nIlustracije radi, građanima tridesetak zemalja obuhvaćenih EEA data je mogućnost stanovanja, rada, pokretanja posla ili studiranja u bilo kojoj od navedenih država, ali prema važećim propisima oni i dalje zadržavaju državljanstvo svoje matične države i ne mogu se prijaviti za državljanstvo države u kojoj borave. Pored toga, propisi EEA regulišu profesionalne kvalifikacije i koordinaciju socijalnog osiguranja, kako se podspešilo slobodno kretanje ljudi između zemalja potpisnica.\nGovoreći o Kurtijevom zahtevu da se umesto CEFTA uspostavi SEFTA, predsednik Srbije izjavio je po povratku iz Brisela da iza toga stoji namera “da se predstave kao republika sa svojim simbolima”.\n"To znači da žele da naprave novi dogovor o slobodnoj trgovini, da bi tu mogli da budu kao republika Kosovo i da bi mogli da kažu da ih je Srbija priznala. Pošto su u CEFTA sa zvezdicom", poručio je Aleksandar Vučić u nedavnom obraćanju javnosti.\nTimoti Les Demostat CEFTA Aljbin Kurti premijer Kosova Briselski dijalog ekonomija


Kupovina hrane od malih proizvođača trend i u našem kraju - juGmedia\nGotovo u isti dan kada je Vranje u februaru ponovo okovao debeli minus u domaćinstvu Nataše Ljubić, iz Gornjeg Neradovca , na svet su pravo iz njihovog inkubatora došli pilići, koje će ona othraniti u koke nosilje i od kojih će svojim mušterijama prodavati jaja i kvalitetno kokošije meso.\nOni koji su čuli da je izlegla mlade piliće već sada počinju da se raspituju za rezervaciju kokošijeg mesa. Ovakva situacija se u Natašinom domaćinstvu ponavlja kad god u njen dom na svet dodju mladi pilići. Njene mušterije znaju da će oni odrasti na prirodnoj hrani koje proizvodi na svom imanju, krećući se slobodno po njenom širokom dvorištu i zato žure da što pre rezervišu količine koje su im potrebne.\nNajveći broj mušterija se i ovoga puta javio iz Beograda kojima je samo važan kvalitet mesa i koji nikada ne pitaju za cenu. Njima Natašatokom godine isporuči gotovo sve proizvedene količine mesa, kao i prženice, ajvara, raznih salata od sezonskog povrća, džema i slatka od voća koga sama proizvodi. Nataša ističe da je interesovanje ljudi iz prestonice za ovakvim načinom kupovine hrane porastao otkako je proglašena pandemija korona virusa.\n“To su mahom ljudi koji žele da se zdravo hrane i pošto poto žele da izbegnu veće kontakte sa ljudima. Inače, kupovina životnih namirnica na ovakav način je poslednjih godina u trendu u svetu, a na sreću počinje i kod nas što je pogotovo dobro za nas male proizvođače jer je to jedina prilika da opstanemo na tržištu”, podvlači na kraju Nataša.


Inflacija u evrozoni premašila sva očekivanja: Poskupljenja na rekordnom nivou od 7,5 odsto godišnje – Bankar.rs\nHome/ANALIZE/Inflacija u evrozoni premašila sva očekivanja: Poskupljenja na rekordnom nivou od 7,5 odsto godišnje\nInflacija u evrozoni dostigla je u martu novi rekordan nivo od 7,5 posto međugodišnje, prema današnjim preliminarnim podacima evropske statističke službe Evrostat.\nRast potrošačkih cena u 19-članom bloku koji deli zajedničku valutu evro, znatno se ubrzao prošlog meseca u odnosu na februar kada je iznosio 5,9 procenata, pošto su rat u Ukrajini i sankcije Rusiji postakli snažan skok cena goriva i prirodnog gasa.\nMartovski nivo inflacije u evrozoni daleko je iznad prognoze analitičara koji su u proseku predviđali 6,6 odsto, a pri tome očekuju da će vrhunac dostići tek u narednim mesecima.\n.Bazna inflacija u zoni evra, iz koje su isključene volatilne cene energije i hrane, takođe je ubrzala rast na 3,2 odsto u martu sa februarskih 2,9 procenata.\nJoš uži indeks rasta potrošačkih cena, iz kojeg su izuzeti alkohol i duvanski proizvodi, povećan je sa prethodnog niova od 1,7 posto na 3,0 procenta u martu.\nPrema fleš proceni Evrostata, najveći uticaj na skok inflacije imale su cene energije, koje su martu porasle 44,7 posto na godišnjem nivou u odnosu na 32 procenta u februaru.\nSlede cene hrane, alkohola i duvana s međugodišnjim rastom od 5,0 posto (4,2% u februaru), zatim neenergetska industrijska dobra s rastom od 3,4 procenta (3,1 posto u februaru) i usluge koje koje su poskupele 2,7 odsto na godišnjem nivou u odnosu na 2,5 procenata u februaru.\nPrema preliminarnim podacima, najviše godišnje stope inflacije su u martu zabeležile Litvanija, čak 15,6 odsto, i Estonija 14,8 procenata, a najniže su registrovane na Malti i u Francuskoj, 4,6 ooisto, odnosno 5,1 procenat respektivno.\nCene Evrozona inflacija Rast\nKurs u ponedeljak 117,7512\nJoš jedna banka u Srbiji ima novog vlasnika: U Srbiji ih je bilo 47, sada ih je 20, a "gutanja" nam tek predstoje


Lider iranske opozicije pod pritiskom da povuče žalbu na rezultat izbora\nIranski opozicioni lider, Mir Hosein Musavi, kaže da se na njega vrši pritisak da povuče svoju žalbu na rezultate predsedničkih izbora. U saopštenju danas objavljenom na njegovom zvaničnom internet sajtu, poraženi predsednički kandidat takođe kaže da su mu vlasti veoma ograničile kontakt sa pristalicama.\nMusavi, koji je poražen na izborima od predsednika Mahmuda Ahmadinedžada, tvrdi da je na glasanju 12. juna došlo do velike prevare. Ali vrhovni lider Irana i Savet čuvara islamske revolucije su izjavili da izbori neće biti poništeni.\nU povremeno žestokim demonstracijama koje su izbile posle objavljivanja izbornih rezultata, najmanje 17 ljudi je ubijeno, a na stotine uhapšeno. Na Musavijevom sajtu je objavljeno da je policija juče privela najmanje 70 univerzitetskih profesora, pošto su se prethodno sastali sa njim.\nPredsednik Ahmadinedžad je danas pozvao američkog predsednika Baraka Obamu da prestane da se "meša" u iranske poslove, posle prekjučerašnje izjave američkog lidera o događajima u Iranu. Obama je u utorak rekao da je "užasnut i ozlojeđen" zbog premlaćivanja i hapšenja demonstranata koji su tvrdili da je rezultat izbora namešten u korist aktuelnog predsednika.\nJedan od najviših disidentskih sveštenika u Iranu, ajatola Hosein Ali Montazeri, upozorio je danas iranske lidere da bi nastavak gušenja izražavanja različitog mišljenja mogao da destabilizuje režim. U svom saopštenju Montazeri se takođe založio za osnivanje neutralne komisije koja bi pomogla u razrešenju krize. Montazeri je nekada smatran za mogućeg naslednika pokojnog ajatole Homeinija.


Planine na teritoriji opštine Surdulica: Vardenik (1) - Far\nU prvoj reportaži o planinama na teritoriji opštine Surdulica saradnik portala „Far“ Miroslav Dokman piše o Vardeniku.\nPlaninarsko društvo “Preslap” iz Niša, pokrenulo je održavanje međunarodnog uspona na Vardenik. Prva ovakva akcija održana je novembra 2017. godine, kada je učestvovalo preko 130 planinarki i planinara iz Srbije, Bugarske i Severne Makedonije. Intenzivno se radi na osnaživanju ovog uspona i uspostavljanju jedne ozbiljne planinarske tradicije.\nFoto: Miroslav Dokman / Zoran Pavlović Paća\nOdoleli svim izazovima Bavarskih Alpa: Paćina „Družina snova“ uspešno se popela na Cugšpic Planinari spremni za Elbrus i Alpe: Paćina “družina snova” uspešno se popela na Komove Za jedan dan mnogo se može videti i spoznati: Putopis iz okoline Vlasine i Trna Crtice sa izleta na Staroj planini: Slavinjsko grlo, vodopad Tupavica i čas istorije!\nВарденикЗоран Павлович ПачаМирослав Докманобщина СурдулицаПланинариПланинарствоПланиниСдружение на планинари ПреслапСърбия


► Hodžaj: Još se ne zna datum održavanja konstitutivne sednice Skupštine\nHodžaj je posle sednice Predsedništva DPK-a na kojoj se razgovaralo o formiranju institucija Kosova posle parlamentarnih izbora od 11. juna, rekao da će odluku o održavanju konstitutivne sednice doneti predsednik Kosova Hašim Tači, odlazeći predsednik Skupštine Kadri Veselji i kandidat za premijera ispred koalicije okupljene oko DPK Ramuš Haradinaj.\n"Kao koalicija, imamo glasove za izbor predsednika parlamenta i premijera, ali ne znam da li će sednica biti održana ove ili sledeće nedelje, jer pravo da odrede datum pripada Veseljiju, Haradinaju i Tačiju koji su u stalnom kontaktu", rekao je Hodžaj.\nOn nije mogao da potvrdi da će dosadašnji predsednik Skupštine Kosova Kadri Veselji biti kandidat za tu funkciju i u novom sazivu parlamenta.\n"Nećemo ići na sednicu parlamenta ako nemamo potrebnu većinu. Tokom naredne nedelje radićemo na vladajućoj platformi", kazao je Hodžaj.\nSkupština Kosova treba da se konstituiše najkasnije 30 dana od potvrđivanja rezultata parlamentarnih izbora, odnosno do 7. avgusta.\nKonstitutivnu sednicu saziva predsednik Kosova, dok organizacione pripreme vode predsednik i predsedništvo parlamenta u prošlom sazivu.\nPrema poslovniku, sednicom predsedava najstariji poslanik novog saziva glumac Adem Mikulovci kojem pomaže najmlađa poslanica, Teuta Rugova.\nPredsednik Skupštine Kosova je izabran ako za njega glasa 61 poslanik.\nkosovski parlament /


Kraj mukama za vozače u Topoli: Počela izgradnja mosta u selu Jarmenovci, ukupna investicija iznosi 75 miliona dinara\nMost u selu Jarmenovci, na državnom putu Topola – Rudnik, brojnim vozačima zadavao je glavobolje. Zbog oštećenja na nosećoj konstrukciji mosta, za vozila sa osovinskim opterećenjem preko 3,5 tone saobraćaj je bio otežan. Neposredno pored postojećeg mosta otpočeli su radovi na izgradnji novog mosta, koji će značajno olakšati saobraćaj na ovoj deonici.\n– Radi se novi most sa dve trake i pešačkom stazom u dužini od 20 metara, na oko 20 metara desno od postojećeg gvozdenog mosta. Preko njega će se vršiti transportni saobraćaj normalno bez ikakvih ograničenja, problemi koje smo imali u Jarmenovcima više se neće dešavati. Postojeći gvozdeni most će biti prebačen na drugu lokaciju iako je vremešan, izgrađen je sredinom prve polovine prošlog veka. Investitor su ‘Putevi Srbije’ a izvođač radova ‘Štrabag’, ukupna vrednost radova je oko 75 miliona dinara – izjavio je predsednik opštine Topola Igor Petrović.\nOn ističe da je izgradnja mosta od izuzetnog značaja ne samo za lokalno stanovništvo već za čitavu opštinu Topola i očekuje da će radovi biti završeni do kraja ove godine.\n– Brojni privredni subjekti su trpeli zbog oštećenja na mostu, prevoznici, tako da će izgradnja novog mosta biti od koristi svima. Tu su bili veliki problemi u prethodne četiri godine, od same rekonstrukcije državnog puta Topola – Rudnik. Mi smo pre leta obećali, prilikom posete v.d. direktora ‘Puteva Srbije’ Zorana Drobnjaka Jarmenovcima, da ćemo taj problem rešiti i evo u ova prva dva meseca po stupanju na funkciju taj problem smo počeli da rešavamo. Ako vremenske prilike dozvole i ne bude obimnijih padavina, snega, leda, mi očekujemo da će se taj posao završiti u ovoj godini – kaže Petrović.\nPročitajte još: Radovi izmenili režim saobraćaja: Vozačima se savetuje da koriste obilaznice\nRadovi na izgradnji novog mosta se odvijaju planiranom dinamikom i za sada se saobraćaj odvija nesmetano.\n– Uradiće se i pristupni prilazi koji će biće asfaltirani. Očekuje se kasnije da će možda biti malo usporeniji saobraćaj, ali bez obustave. Za svo vreme izvođenja radova oko novog mosta stari most je tu i saobraćaj se odvija sasvim normalno, kada stavimo u funkciju nov most tek tada će stari biti sklonjen – naglasio je on.\nIzgradnja puta Put Topola-Rudnik Radovi Selo Jarmenovci


Istraga FBI protiv Sputnjika prešla crvenu liniju - Sputnjik Srbija\n00:50 15 Jul 2020\n14:10 12.09.2017 (osveženo 19:20 12.09.2017) Preuzmite kraći link\n„Bez obzira na nečiji odnos prema Rusiji i Sputnjiku, smatram da svaki put kada se FBI bavi određivanjem ko je novinar, a ko nije, to izaziva zabrinutost“, rekao je Tim za „Vašington egzaminer“.\nPrema njegovim rečima, ograničavanje medija na osnovu Zakona o stranim agencijama (FARA) povlači za sobom posledice „ne samo za strane novinske agencije, već i za ’Glas Amerike‘ ili strane novinare koji rade u inostranstvu, ukoliko Rusija odluči da odgovori na isti način“.\nSlično mišljenje ima i direktor Vašingtonskog saveza za slobodu izražavanja udruženja PEN Amerika Gejb Rotman.\n„Možete da govorite o Sputnjiku i televiziji RT šta hoćete, ali razlog najveće zabrinutosti zbog pažnje FBI prema stranoj medijskoj organizaciji, za koju se sumnja da radi kao strani agent, jeste bojazan od osvete nad američkim agencijama poput ’Glasa Amerike‘ ili državnim emiterima kao što je Bi-Bi-Si“, rekao je on.\nRotman je dodao da je razumno brinuti o spoljnom uticaju na izbore, ali je „vrlo teško razlikovati državnu propagandu od ’dobronamernih‘ vesti, koje FARA jasno odbacuje“.\nProfesor prava na Univerzitetu „Džordž Vašington“ Džonatan Tarli izjavio je za „Vašington egzaminer“ da je istraga FBI protiv Sputnjika prešla crvenu liniju koja razdvaja vlast od medija.\nPrema njegovim rečima, „proveravanje računarskih podataka i razgovora pokreće ozbiljna pitanja o slobodi medija“. On je istakao da je „ironično, s obzirom da je ovo deo istrage o mešanju Rusije, što mnogi od onih koji obično podržavaju slobodu medija sada ćute“.\nProfesor je naglasio da mnoge medije širom sveta optužuju za propagandu stavova stranih vlada, što se koristi kao izgovor za istragu i hapšenja.\n„Tanka je linija između direktiva vlade i provladinog pravca, a mnogi veliki mediji naginju ili imaju bliske veze sa vladama“, dodao je Tarli.\nRanije je portal „Jahu njuz“, pozivajući se na anonimne izvore, saopštio da je američki Federalni istražni biro saslušao bivšeg zaposlenog u Sputnjiku Endrjua Fajnberga u okviru istrage o tome da agencija navodno radi kao organ ruske propagande, što je u suprotnosti sa američkim Zakonom o stranim agencijama (FARA). Međutim, portal tvrdi da je FBI dobio pristup radnoj prepisci Sputnjika od Fajnberga i još jednog bivšeg zaposlenog u vašingtonskoj redakciji agencije Džozefa Džona Fionde.\nsloboda medija, FBI, Sputnjik, RT


Formula Student Češka Republika 2018 - Drumska Strela - Formula Student Tim\nTrećeg dana tim se posvetio statičkim disciplinama. Ponovo su led probili članovi zaduženi za Cost Report i Real Case Scenario. Osim što je pohvaljen sam izveštaj i izrađeni plakati, sudijama se posebno svideo pristup u kom su se naši članovi okrenuli ne samo poboljšanjima vezanim za proizvod, već i optimizaciji samog procesa proizvodnje. Nakon ovakvog dobrog početka dana, niz se nastavio još jednom sjajnom odbranom Biznis Plana.\nDetaljna razrada ideje, pokrivenost rizika i dobro targetovanje potencijalnih kupaca nije moglo proći nezapaženo, te je biznis tim ponovo nagrađen sjajnim 14. mestom u ukupnom plasmanu. Poslednja, ali ne i manje uspešna statička disciplina – odbrana dizajna, protekla je takođe sa pozitivnim komentarima sudija koje su posetile boks Tenfore Drumske Strele.\nSa vetrom u leđa dobijenim nakon dobro završenih statičkih disciplina, četvrtog dana takmičenja tim je spremno dočekao početak dinamičkih disciplina. Nažalost, već nakon prve vožnje ubrzanja javio se problem sa jednim od delova na sistemu prenosa, te je tim bio primoran da se vrati u boks i nije uspeo da se na stazu vrati na vreme kako bi iskoristio dodatne pokušaje da postavi bolje vreme u ovoj disciplini.\nUprkos lošem startu dana, u vožnji osmica postavljeno je vreme od 5.2 s što je tim smestilo u prvih 15 timova u ovoj disciplini. Tokom autokrosa je postavljeno vreme od 84.97 s.\nIpak, entuzijazam tima nije opadao jer je poslednji dan takmičenja bio rezervisan za najteži test – trku izdržljivosti. Tim je čvrsto verovao u bolid koji se već na stazi u Italiji pokazao kao apsolutno pouzdan i brz, a jedinu pretnju predstavljalo je konstantno promenljivo vreme sa čestim olujama koje je vladalo svih dana takmičenja. Drumska Strela 2018 našla se još jednom na stazi Autodrom Most spremna za trku dugu 22 km već u prepodnevnim časovima petog dana takmičenja.\nNakon sjajnih vožnji oba vozača, postigut je neverovatan uspeh – tim Tenfore Drumska Strela zauzeo je peto mesto u trci izdržljivosti!


Uticaj kockanja na raspad porodice - Stop Kockanje\n20 августа, 2018 20 јула, 2020 8 min read stop kockanje\nPorodica kockara trpi velike probleme nao što su: neprekidni stres, poremećeni odnosi sa decom, roditeljima, rođacima, prijateljima, teške finansijske probleme, ekonomsko, psihičko i fizičko nasilje… Detaljnije o kockanju i porodici pročitajte u ovom tekstu i prepoznajte na VREME problem, dok se još može pomoći…\nSvaka porodica koja ima člana sa problemom kockanja zna da posledice tog problema obuhvataju znatno veći razmer od samog pojedinca sa problemom, već da utiču na sve odnose među članovima, odnosno na celu porodicu. Problem kockanja često je dugo skriven od očiju porodice, te je time i šok porodice znatno veći kada saznaju za sam problem, a ujedno i za posledice istog, koje su u tom momentu najčešće tolike da se više ne mogu prikrivati.\nUticaj patološkog kockanja na porodicu najviše se ogleda u sledećim aspektima:\nFunkcionisanje u porodici i odnosi među članovima\nUticaj na partnere, roditelje, decu i bliske rođake.\nNarušeni porodični odnosi, emocionalni problemi i finansijske teškoće koje otežavaju dalje funkcionisanje porodice\nUočena je jasna veza između patološkog kockanja i nasilja u porodici\nLjudi mogu rešiti problem kockanja, ali to je pre svega proces koji zahteva puno strpljenja i vremena, što dodatno otežava funkcionisanje porodice, te neki odnosi pucaju, dok drugi jačaju kroz taj proces. Važno je naglasiti da donošenje važnih odluka o međusobnim odnosima u tom periodu nije najmudrije rešenje jer je obično nivo stresa izuzetno visok kod svih članova, te je često nemoguće situaciju u potpunosti sagledati. Bolje rešenje je da svi članovi uzmu vreme za sebe u okviru kog bi mogli da saberu misli, osećanja i stavove o svemu kroz šta prolaze.\nFunkcionisanje u porodici i reakcije članova porodice\nNajčešće reakcije članova uključuju i povlačenje i odbacivanje osobe sa problemom kockanja, optuživanje kockara za sve probleme, pravdanje kockara kod poslodavaca i prijatelja, dodatno ulaganje snage i vremena da se „pokriju“ svi zadaci koje kockar ne može da ispuni, negativno ponašanje kod drugog člana kako bi se pažnja skrenula sa kockara i mnoge druge. Važno je naglasiti da su takve reakcije potpuno normalne, međutim, ne rešavaju niti ubrzavaju proces rehabilitacije osobe sa problemom, i mogu doprineti daljem prikrivanju problema i posledica. Svakako emocije koje dominiraju kod svih članova porodice su ljutnja, snažno osećanje straha i strepnje, kao i izdaje. Kao posledica takvih emocija dolazi do udaljavanja od kockara, odnosno, partneri najčešće uskraćuju fizičku i emotivnu bliskost i podršku osobi koja ih je povredila, a sa druge strane kockar neće isto ni tražiti zbog stida koji oseća prema bliskim osobama, a prijateljstva su često razorena mnogim nevraćenim dugovanjima.\nUticaj na partnerske odnose\nUticaj patološkog kockanja na intimne odnose jasno se može predstaviti kroz tri faze: Faza Negacije, Stresa i Izmorenosti.\nU prvoj fazi se povremeno javlja briga o članu porodice, zadržavanje briga za sebe, traženje opravdanja za kockanje, viđenje kockanja kao privremeno, nalaženje neplaćenih računa ali lako prihvatanje i verovanje u dobijena objašnjena, iznenadne finansijske krize, prihvatanje kajanje od strane kockara.\nU drugoj fazi (fazi stresa) partner je sve manje kući i vreme ne provodi sa porodicom, česte rasprave i svađe, doživljaj odbačenosti, postavljanje zahteva pred kockara, pokušaji da se kockanje kontroliše, vraćanje dugova, izbegavanje dece, familije i prijatelja, i sve intenzivnija ljutnja, izolacija.\nPoslednju, treću, fazu karakteriše izmorenost partnera svim prethodnim pokušajima da pomogne osobi sa problemom kockanja. U najvećoj meri prisutna je konfuzija, bes, konstantna sumnja, anksioznost i panika. Prisutan stres se ispoljava i na fizičkom planu. Naime, kockanje ostavlja posledice ne samo na kockara već i na članove porodice. Vrlo je često sresti povišenu anksioznost pa i depresivnost kod članova porodice koja se spolja manifestuju kao poremećaj apetita i probave i sna, česte glavobolje i migrene, kao i bolovi u mišićima. Usled borbe sa hroničnim stresom i zanemarivanja svojih potreba, mnogi članovi porodice dolaze do faze „sagorevanja“, u kojoj više nemaju snage i energije da se bore sa nadolazećim problemima, te dovode do osećanja bespomoćnosti, beznadežnosti, zloupotrebi psihoaktivnih supstanci, razvoda, suicidalnih razmišljanja ili pokušaja.\nKada je roditelj opterećen kockanjem, a drugi rešavanjem problema partnera ili sprečavanjem partnera da napravi veću štetu, deca se često osećaju zapostavljeno, ignorisano, depresivno i ljuto. Deca su sklona personalizaciji, odnosno da spoljašnje probleme dovode u vezu sa svojim ponašanjem, te je vrlo moguće da dete pomisli da su roditelji ljuti zbog nečega što ono čini ili ne čini, te razvija snažno osećanje krivice. Mnoga deca počeće da brinu o mlađem bratu ili sestri, ili se truditi da pruže podršku roditeljima, i time na sebe postaviti dodatne zadatke, koji su, najčešće, u neskladu sa njihovim dobom, te mogu biti preplavljujući. Pored toga, dete će često pomisliti da treba da se odluči na čijoj je „strani“, što produbljuje unutrašnji konflikt prema oba roditelja (jednog roditelja „mora braniti“ i ne priznati ljubav prema drugom roditelju, a na drugog „mora biti ljuto“ iako ga voli). Naravno, vrlo je moguće da će se dete potruditi da privuče pažnju negativnim ponašanjem kao što je konzumiranje alkohola, droga, ilegalne radnje, kao i kockanje. Deca patoloških kockara su pod znatno većim rizikom da postanu kockari od dece čiji roditelji ne kockaju.\nVrlo je važno objasniti detetu da ono nije ni na koji način odgovorno za postojeći problem, kao i da ne treba da osećaju krivicu, i potrebno je što pre dete vratiti u balansiranu i sigurnu sredinu. Takođe, savetovanje može pomoći detetu da se prilagodi promenama.\nEmocionalna nestabilnost kod kockara i posledice\nKockari često imaju pomešana osećanja vezana za kockanje. Sa jedne strane postoji snažna potreba za kockanjem i zadovoljstvo koje iz istog proizilazi, ali sa druge strane postoji snažan osećaj krivice zbog povređivanja i laganja članova porodice i bliskih osoba. Često dominira nezadovoljstvo i ljutnja na sebe. Ujedno, često se kod kockara javlja depresivno i negativno raspoloženje, te je važno da članovi porodice prepoznaju i znakove emocionalne nestabilnosti koja može dovesti do ozbiljnih posedica, u najgorem slučaju do suicida kod osoba sa intenzivnim problemom kockanja, kao i sa velikim posledicama (dugovima i gubicima) istog. Znakovi da je osoba trenutno depresivnog raspoloženja su: razmišljenja o samoubistvu, intenzivna ljutnja, intenzivna tuga i iritabilnost, gubitak interesovanja za sve aktivnosti, promenjen ritam spavanja (predugo ili prekratko, često isprekidano), gubitak ili dobijanje na težini, slabljenje koncentracije, fokus pažnje na negativnim događajima ili emocijama o kojima osoba neprestano razmišlja, gubitak seksualne potrebe, hroničan umor ili nemogućnost mirovanja. Ukoliko navedeni simptomi traju duže od dve sedmice bilo bi dobro javiti se za pomoć stručnom licu.\nPatološko kockanje i nasilje\nUsled intenzivne ljutnje i intenzivnog stresa, kao i snižene tolerancije na frustraciju može doći i do verbalnog ili fizičkog nasilja od strane kockara. Naime, podaci pokazuju da čak više od polovine patoloških kockara (56%) je priznalo da je bilo fizički agresivno prema deci, kao i da trećina osoba sa problemom kockanja izveštava o nekom obliku fizičkog nasilja u poslednjih godinu dana. Najčešće žrtve nasilja su partneri, roditelji, bivši partneri i deca. Vrlo je važno na prve znakove da osoba prolazi težak period otvoreno razgovarati, kako bi se prevenirali iznenadni napadi ljutnje ili besa. Ukoliko uočavate da postoji sumnja da može doći do nasilja, odmah se obratite nadležnima i vrlo ozbiljno shvatite situaciju u kojoj se nalazite.\nPatološko kockanje i suicid\nTakođe, suicidalni rizik postoji kod kockara, kao i kod članova njihovih porodica. Usled javljanja depresije ili intenzivne anksioznosti rizik se dodatno povećava, kao i kod osoba sa sklonošću ka alkoholizmu ili zloupotrebi droga. Osobe koje su govorile ili pretile suicidom, takođe su pod većim rizikom. Takve pretnje ili priče shvatite ozbiljno i bez osuđivanja probajte da popričate sa osobom o samoj potrebi i da li osoba ima plan kako bi izvršila suicid, koji sugeriše ozbiljno bavljenje tom idejom. U svakom slučaju osobu uputite na razgovor sa stručnom osobom.\nUkoliko sumnjate da član Vaše porodice ima problem kockanja možete pročitati jedan od naših prethodnih tekstova koji govore o znakovima patološkog kockanja kod člana porodice. Detaljnije informacije o problemu kockanja možete pronaći na našem sajtu stankovicdejan.com, kockanje.org, i možete nas pratiti na našoj fb stranici.\nTelefon za pitanja i pomoć:065 3342321\nherc time, kockanje, porodica i kockanje, problem sa kockanjem, rulet, zavisan od kocke, zavisnost od kocke, znak da neko ima problem sa kockanjem\nRešenje problema patološkog kockanja- Životni balans


Topalović: Odbornici SDS-a pod uticajem poslanika Kojića | Palelive.com\nPočetna Regija Višegrad Topalović: Odbornici SDS-a pod uticajem poslanika Kojića\nVIŠEGRAD – Odluka odbornika SDS-a u Skupštini opštine Višegrad da ne podrže amandman odbornika DNS-a Predraga Maljukana kojim je predviđena donacija za izgradnju crkve u Andrićgradu, nije strategija SDS-a kao stranke već pojedinaca koji su pod direktnim uticajem poslanika ove stranke u parlamentu Srpske Miroslava Kojića, rekao je šef Kluba odbornika SNSD-a Branislav Topalović. Topalović je naglasio da se stiče utisak da je ovakva odluka odbornika SDS-a rezultat ličnog obračuna poslanika Kojića sa idejnim tvorcem Andrićgrada Emirom Kusturicom.\n“To nije strategija SDS-a kao stranke, već lični odnos malog broja ljudi koji su pod direktnim Kojićevim uticajem, a koji ima ličnu averziju prema Kusturici, što je neshvatljivo”, istakao je Topalović.\nOn je dodao da je očekivao da će SDS danas podržati ovaj amandman, jer su odbornici te stranke u ranijim sazivima lokalnog parlamenta, dok su bili u opoziciji, stalno potencirali da je sadašnja crkva u Višegradu nedovoljna.\n“Bilo je ideja i da se hram gradi na trgu kod mosta ili kod pijace. Očekivao sam da ćemo sada, pošto se priča poklopila, to pitanje riješiti izgradnjom crkve u Andrićgradu, ali to se, nažalost, nije dogodilo”, kaže Topalović.\nNakon rasprave o ovom amandmanu, on je zatražio polučasovnu pauzu da bi svi odbornici prošetali do gradilišta u Andrićgradu i obišli mjesto na kojem je počela gradnja hrama.\n“Nakon nekoliko pozitivnih komentara i diskusija o Andrićgradu, očekivao sam da ćemo svi zajedno krenuti do gradilišta i vidjeti gdje treba da uložimo novac. Međutim, došli su samo odbornici SNSD-a, odbornik DNS-a i Srpske radikalne – Srpske napredne stranke”, rekao je Topalović.\nOn je naglasio da je SNSD na današnjoj sjednici, prilikom usvajanja dnevnog reda, tražio da se kao jedna od tačaka uvrsti i odluka o raspisivanju referenduma o istraživanju nikla, ali to nije prihvaćeno.\n“I u ovom slučaju stekao sam utisak da su svi protiv istraživanja te rude i da je u pitanju samo inat. Svi odbornici sigurno idu po terenu, razgovaraju sa građanima Višegrada i znaju da je javnost protiv istraživanja i eksploatacije nikla, a da je za gradnju crkve u Andrićgradu”, istakao je Topalović.\nNa današnjoj sjednici Skupštine opštine Višegrad odbornici SDS-a, PDP-a, SDA i jedan odbornik Napredne srpske, Srpske radikalne stranke i Srpske napredne stranke nisu podržali amandman odbornika DNS-a Predraga Maljukana kojim je zatražio da opština donira dio sredstava za izgradnju crkve u Andrićgradu.\nMaljukan je rekao Srni da je velika sramota da opština Višegrad ne želi da učestvuje u izgradnji crkve u kompleksu Andrićgrad, koja će biti od velikog značaja za razvoj vjerskog turizma, a to su učinile mnoge organizacije kako iz Republike Srpske tako i iz inostranstva.\nPrethodni članakNe žele da doniraju izgradnju crkve\nNaredni članakPomoć srednjoškolaca siromašnim građanima


Borislav Pekić: Život na ledu L 215 deo\nŽivot na ledu L 215 deo, Službeni glasnik, Copyright © Borislav Pekić\nParkinsonova afera na prvi pogled bacila je senku na ovaj pobednički jubilej, ali oni koji vide neku protivurečnost između proklamiranih viktorijanskih ideala gospođe Tačer i Parkinsonove afere sa ljubavnicom, koja treba da mu rodi dete, jer Parkinsonova je samo realizovao one najdublje viktorijanske standarde u prvom redu hipokriziju.\nŠtedljivi konzervativci morali bi znati, da je najskuplja vlast ona koja je kratka i zato ne bi smeli da svojim idejama i njihovom primenom učine svoju vlast tako kratkom da se njihovi planovi o uštedi neće moći primenjivati.\nŠtedljivi konzervativci bi morali znati, da se prave uštede ne ostvaruju u restrikcijama proizvodnje nego u razumnim restrikcijama upotrebe. Štedljivi konzervativci bi morali znati, da je za jednu naciju najskuplja beda.\nŠtedljivi konzervativci bi trebalo da znaju da je štednja na obrazovanju danas, rasipanje intelektualnih potencija sutra. Štednja na umu danas, znači skup um sutra.\nI najzad konzervativci bi morali znati, da leve ideje imaju istorijsku šansu uvek, a desne samo ako su razumne, jer leve ideje oslanjaju se uvek na mutnu budućnost, a desne mogu i smeju da se oslanjaju samo na jasnu sadašnjost.


EK: Start pregovora o Bregzitu 19. juna ne zavisi od Brisela - European Western Balkans\nEK: Start pregovora o Bregzitu 19. juna ne zavisi od Brisela\nLONDON – Evropska komisija objavila je danas da ne zavisi od Brisela da li će pregovori o Bregzitu početi 19. juna kako je planirano.\n“Prilično smo ubeđeni” da tehnički pregovori “mogu uskoro da počnu, možda čak i ove nedelje”, izjavio je portparol Evropske komisije Aleksandar Vinterstajn, prenosi AP.\nMeđutim, upitan da li će pregovori o izlasku Velike Britanije iz Evropske unije zaista početi 19. juna kao što je planirano, on je rekao da to ne zavisi od Brisela.\n“Ne mogu to da kažem. To ne zavisi u potpunosti od nas”, rekao je Vinterstajn.\nKako je Rojters prethodno preneo, evropski komesar za proširenje i susedsku politiku Johanes Han je izjavio da je “pregovarački tim EU spreman za razgovore o izlasku Velike Britanije i nada se da će realizovati dogovoren vremenski okvir za pregovore koji treba da počnu 19. juna”.\nHan je naveo i da se nada da će Britanija uskoro formirati vladu.\n“Na Britaniji je da formira vladu i nadamo se da će se to dogoditi uskoro. Rezultati verovatno neće pojedinostaviti situaciju, ali sa naše strane, pripreme su napravljene. Gospodin Barnije je spreman sa svojim timom”, rekao je Han na konferenciji za novinare.\nKako je agencija ranije izvestila, prema njegovim rečima, EU je izuzetno zainteresovana za dobar ishod i želi da se pridržava predviđenog vremenskog okvira za ragovore.\nAleksandar VinterstajnBregzitJohanes HanMišel BarnijeVelika Britanija\nSrbija ostaje vojno neutralna zemlja\nHan: Nova vlada nije dovoljna, potrebne reforme


HomeVestiPrijave za prekvalifikacije do 5. novembra\nKonkurs koji Kancelarija organizuje i sprovodi kroz program Ujedinjenih nacija za razvoj u Srbiji (UNDP), biće otvoren do 20. novembra 2017. godine, a detalji konkursa dostupni su na veb stranici. Program, koji je dao odlične rezultate, pokrenut je na predlog Ministarskog saveta za informacione tehnologije i inovaciono preduzetništvo, kojim predsedava predsednica Vlade RS Ana Brnabić.\n– Program su do sada prošli polaznici različitih starosnih kategorija i obrazovnih profila – od ekonomista i pravnika, do ljudi zaposlenih u ugostiteljskim delatnostima. Intenzivna obuka pobudila je veliku zainteresovanost, pa je tako prisustvo na predavanjima premašilo 90 odsto. Zahvaljujući neverovatnoj posvećenosti svih učesnika u projektu, nekoliko polaznika je već uspelo da pronađe posao u IT sektoru dok je najveći broj dobio stručne prakse koje će im pomoći da steknu i praktično radno iskustvo – preneo je Mihajlo Jovanović, direktor Kancelarija za IT i e-Upravu.\nDo kraja godine u Beogradu će biti obezbeđena obuka za maksimalno 550 polaznika, u Novom Sadu do 200, Nišu do 100, i u ostalim gradovima za maksimalno 300 polaznika. Kada je reč o sadržaju kurseva, maksimalno 400 mesta biće opredeljeno za Java programski jezik, do 400 mesta za Java Script, do 300 za PHP, i maksimalno po 200 mesta za .Net i C, dok će za kurseve na kojima će se učiti neka druga tehnologija biti opredeljeno do 300 mesta.\nKancelarija za informacione tehnologije i elektronsku upravu poziva građane da se, najkasnije do 5. novembra prijave za učešće u drugoj fazi programa prekvalifikacija, a pravna lica da učestvuju u raspisanom konkursu.\nProgram prekvalifikacija za IT sektor kreiran je na osnovu istraživanja koje je Ministarstvo državne uprave i lokalne samouprave pokrenulo zajedno sa Infostudom u januaru, a čiji rezultati su pokazali da 118 IT kompanija planira da u narednih godinu dana zaposli čak 961 junior programera.


Cilj osigurati perspektivu mladima kroz otvaranje novih radnih mjesta i razvoj Distrikta | Brčanski Forum\nCilj osigurati perspektivu mladima kroz otvaranje novih radnih mjesta i razvoj Distrikta\nJačanje privrede, borba protiv pandemije ali i korupcije, te nastavak realizacije ključnih infrastrukturnih projekata u Distriktu, samo je dio plana rada novog gradonačelnika Brčkog u naredne četiri godine.\n„Ključno je pokrenuti privredu nakon ove pandemije, te osigurati nova radna mjesta, a to ću nastojati ostvariti izmjenama i prilagođavanjem postojećih zakonskih rješenja, jačanjem javno privatnog partnerstva, otvaranjem novih radnih mjesta kroz razvoj industrijskih zona, ali i realizaciju velikog privrednog projekta kakav je onaj Studen-Holdinga“, rekao je gradonačelnik Brčkog Esed Kadrić.\nStabilnost i jačanje fiskalnog sistema, povećavanje sopstvenih prihoda Distrikta takođe je jedan od važnih segmenata djelovanja.\n„Neophodno je sagledavanje primjene Zakona o porezu na imovinu te uvođenje oporezivanja pokretne imovine, kao što su nova i luksuzna vozila, kao i drugih sličnih kategorija pokretne imovine, koje su u okruženju predmet oporezivanja“, naglasio je Kadrić. Vlada će raditi i na suzbijanju sive ekonomije kroz jačanje djelovanja Poreske uprave, ali svakako i kroz borbu protiv korupcije u čemu ima prioritet pokretanje djelovanja Kancelarije za prevenciju korupcije.\n„Sve ovo mora pratiti i reorganizacija javne uprave, koja mora biti funkcionalnija te podići kvalitet i dinamiku pružanja usluga građanima“, istakao je Kadrić. Sve ovo je moguće postići ne samo kvalitetnim radom članova buduće Vlade već, i jedinstvenim djelovanjem kompletne parlamentarne većine u Distriktu, precizirao je novi gradonačelnik Brčkog.


SAM :: RADNI DORUČAK SA KOMPANIJOM AIGO BUSINESS SYSTEMS NA TEMU ELEKTRONSKIH FAKTURA\nRadni doručak sa kompanijom Aigo Business Systems, održan je uživo u SAMu, u utorak 12.10.2021. Mihajlo Canić, Team Manager for Digital Business Automation, pojasnio je šta su elektronske fakture, šta predviđa novi zakon, koji korak dalje je učinjen da se redefiniše šta je e- faktura i šta su sistemi upravljanja.\nPrema novom zakonu o elektronskom fakturisanju, od 2022. godine celokupna privreda i javni sektor imaju obavezu da koriste elektronske fakture. Cilj je potpuno ukidanje papirnih faktura, uz punu automatizaciju dostavljanja.\nNovi zakon propisuje format elektronske fakture kao tekstualnog fajla u XML formatu, propisani su načini i obaveze razmene, učesnici u ovim procesima, ali i obaveza čuvanja XML formata 10 godina.\nNajvažniji pojmovi u zakonu su subjekt javnog sektora, subjekt privatnog sektora (obveznik PDV), sistem elektronskih faktura, informacioni posrednik, centralni informacioni posrednik.\nSubjekti privatnog sektora imaju opcije ručnog slanja i prijema elektronskih faktura direktnim korišćenjem sistema elektronskih faktura, automatizovano slanje i prijem elektronskih faktura direktnim korišćenjem sistema elektronskih faktura kao i automatizovano slanje i prijem korišćenjem informacionog posrednika.\nRučno slanje i preuzimanje elektronskih faktura: korisnik pristupa sistemu (portalu) i direktno šalje (unosi) izlaznu fakturu ili preuzima (prihvata) ulaznu fakturu.\nAutomatizovano slanje i preuzimanje putem integracije sistema: korisnik kreira fakturu u svojoj finansijskoj aplikaciji, koja kroz integraciju automatski šalje fakturu na portal.\nAutomatizovano slanje i preuzimanje preko informacionog posrednika: korisnik kreira fakturu u svojoj finansijskoj aplikaciji, koja kroz integraciju sa informacionim posrednikom automatski šalje fakturu na portal.\nUloga informacionog posrednika je između ostalog, u izvođenju potrebnih integracija i prilagođenja sistema, korisničkoj podršci, uslugama čuvanja u skladu sa zakonom i punoj odgovornosti za prijem, dostavu i čuvanje, u skladu sa zakonom. Koristi koje donosi e-faktura su smanjenje direktnih troškova rada sa papirnim fakturama, umanjenje rizika poslovanja, ubrzanje procesa prijema i slanja računa, smanjenje vremena koje zaposleni troše.\nGospodin Canić je sa prisutnima podelio i demo prikaz korišćenja sistema elektronskih faktura sa AIGO rešenjem preko predviđenih načina prijave na potralu za elektronsku identifikaciju portala Euprave kao i testimonials MK Grupe koja već koristi AIGO softverska rešenja za upravljanje ulaznih i izlaznih faktura.\nSvi prisutni su imali priliku da se počaste uz specijalitete Zlatiborca, prijatelja Radnog doručka.


Auto osiguranje - Odbili da prodaju auto kupcu koji ih je kritikovao\nOdbili da prodaju auto kupcu koji ih je kritikovao\nAko potencijalni kupac iz nekog razloga nije zadovoljan uslugom proizvođača ili prodavca automobila, uvek ima opciju da ga kazni tako što će otići u neki drugi prodajni salon i odabrati drugi model. A da li je moguća i obrnuta situacija - da proizvođač odbije da proda vozilo kupcu, zato što nije zadovoljan njegovim ponašanjem?\nUpravo to se desilo Amerikancu Stjuartu Olsopu, kome je Tesla Motors odbio da proda već naručeni Model X, nakon što je ovaj na svom sajtu kritikovao kompaniju i njenog šefa Ilona Maska.\nOlsop, koji često objavljuje kritički orijentisane članke na Medium.com, javno je zamerio Masku što je prezentaciju Modela X u septembru 2015. održao sa dvosatnim zakašnjenjem, i što prisutnima nije obezbedio hranu na tom događaju.\nI pored gorkog ukusa zbog, kako tvrdi, loše organizacije promocije prvog Teslinog električnog SUV modela, Olsop nije odustao od kupovine automobila, ali, prema njegovim rečima, sada Tesla Motors odbija da mu proda vozilo.\nIako će ovaj potez kompanije naići na kritike, kalifornijski proizvođač elektromobila to sebi može da priušti jer tražnja za Modelom X daleko prevazilazi njihove trenutne fabričke kapacitete.\nIzvor: TheVerge, B92


CompTIA – IQ Education Center\nCompTIA (Computing Technology Industry Association) je neprofitabilna asocijacija osnovana 1982. godine pod prvobitnim nazivom ABCD (Association of Better Computer Dealers) od strane pet najvećih svetskih distributera računarskog hardvera. Nakon decenije postojanja ABCD je promenio ime u CompTIA koje jasno odslikava rastući značaj i uticaj asocijacije na američkoj poslovnoj sceni i u kompjuterskoj industriji uopšte. Devedesete godine su bile period rapidnog razvoja asocijacije tokom kojih je ona širila spektar svojih aktivnosti prateći ekspanziju industrije informacionih tehnologija. IT polja koja CompTIA pokriva su proširena i na računarske mreže, mobilne računare, multimediju, telekomunikaciju, bezbednost i td. Asocijacija takođe predsedava i upravlja inicijativom za slobodni izbor softvera (Initiative for Software Choice) koja je posvećena razvoju koncepta slobodne konkurencije na tržištima softvera. CompTIA predstavljaju i glas globalne IT industrije jer kroz svoje press konferencije među prvima pruža medijima objektivan uvid u najnovije trendove u tehnologiji, razvoju, pravnim pitanjima, javnoj politici, obuci radne snage kao i u poslovne trendove uopšte.\nDanas je CompTIA najpoznatija po svojoj ulozi provajdera profesionalnih sertifikacija u industriji informacionih tehnologija, koje su priznate i izuzetno se cene u celom svetu. Od kako je 1993. godine osnovan CompTIA program sertifikovanja, sertifikate je steklo preko milion ljudi širom sveta. Osnovni cilj CompTIA programa sertifikovanja je da pružaju opšte znanje koje nije vezano za određenog proizvođača hardvera ili softvera. Među malobrojnim edukacionim ustanovama koje u našoj zemlji pružaju CompTIA kurseve i odgovarajuću sertifikaciju nalazi se IQ Education Center kao lider i u svojoj ponudi ima sledeće kurseve:\nPrema poslednjem istraživanju koje je sproveo američki Biro za statistiku rada (Bureau of Labor Statistics), očekuje se da zapošljavanje specijalista za kompjutersku podršku ima veći rast od bilo kojih drugih zanimanja u 2012. Godini. Potražnja za ovim stručnjacima je uslovljena kontinuiranom ekspanzijom dizajna računarskih sistema i pratećih tehnologija za koje se očekuje da će ostati jedna od najbrže rastućih industrija u američkoj ekonomiji, bez obzira na nedavna otpuštanja. U našoj zemlji kao jednoj sredini koja je relativno nerazvijena po tom pitanju ova potražnja će još više doći do izražaja, jer sve veći broj organizacija shvata značaj informacionih tehnologija i prinuđena je samim svojim rastom i razvijanjem poslovanja da ih usvaja, a obučenog kadra i stručnjaka je jako mali broj.\nAko niste sigurni koja je karijera u IT industriji prava za Vas možete posetiti informacioni web site asocijacije CompTIA koji se zove TCC (Tech Career CompassTM) i nalazi se na URL adresi http://tcc.comptia.org.


UABNOR: Obilježen 6. april – Dan oslobođenja grada Sarajeva i Ilijaša\nYou are at:Home»ILIJAŠ»UABNOR: Obilježen 6. april – Dan oslobođenja grada Sarajeva i Ilijaša\nJedan od najznačajnijih datuma u historiji glavnog grada naše zemlje 6. april i ove godine obilježen je u Ilijašu dostojanstveno usprkos nevremenu i strogim epidemiološkim mjerama. Delegacija koju je činilo nekoliko članova UABNOR Ilijaš položila je cvijeće na Spomeniku palim borcima NOR-a „41-45“ u Alića gaju i Spomeniku palim borcima OOR-a „92-95“, te minutom šutnje odali počast palim borcima, kao i preminulim od korona virusa i umrlim članovima UABNOR-a.\nZbog epidemiološke situacije ove godine obilježavanju nisu prisustvovali gosti, ali je data poruka da se ovaj dan nikada ne smije zaboraviti i da se sjećanje na pale borce i njihovu žrtvu mora njegovati kao i na sve tekovine antifašističke borbe.\nČlanica Upravnog odbora UABNOR Ilijaš Arijana Hadžić podsjetila je prisutne na značaj ovog historijskog datuma.\n–Ovaj datum je višestruk i simbolički a vezan je za Ilijaš i Sarajevo i zapravo tog datuma su partizanske jedinice oslobodile ovaj prostor od okupatora u Drugom svjetskom ratu. Partizani su preko Vratničke kapije ušli u Sarajevo i desile su se velike bitke na samoj Skenderiji gdje je poginuo narodni heroj Vladimir Perić Valter. Na ovaj dan 6. aprila 1992. godine agresori i napadači na Bosnu i Hercegovinu napali su naš grad Ilijaš i Sarajevo. Dan prije poginule su prve žrtve i dešava se okupacija Sarajeva i naše zemlje, kazala je Hadžić.\nU jednom danu se sklapaju dva različita historijska događaja, dok je jedno oslobođenje gdje su Ilijaš, Sarajevo i partizanski pokret ušli u svjetsku povijest, a drugo je napad i agresija na civile ova dva grada.\nNakon polaganja cvijeća i odavanja počasti na Alića gaju, prisutni su se uputili prema spomen obilježju šehidima u Odbrambeno-oslobodilačkom ratu 92-95, u centru grada, gdje je položeno cvijeće, u znak sjećanja na sve šehide i poginule borce koji su nesebično dali svoje živote za slobodu svih građana BiH.\nPrevious ArticleU Ilijašu obilježen Dan policije Kantona Sarajevo\nNext Article Od danas se i građani KS bez zdravstvenog osiguranja mogu prijaviti za vakcinaciju


Patrijarh Porfirije sa sekretarom Svete Stolice: Mora postojati saradnja svih crkava, pre svega hrišćana - Izazov\nPatrijarh Porfirije sa sekretarom Svete Stolice: Mora postojati saradnja svih crkava, pre svega hrišćana\nRadio-televizija Srbije\t 23. novembra 2021. 15:19\nPatrijarh Porfirije je posle razgovora sa Polom Ričardom Galagerom rekao da ne postoji velika potreba da se ulažu napori da bismo se, kako je, kazao, "mi međusobno razumeli".\n"To je ono što smo razgovorali i oko čega smo se saglasili i razumeli, da radi dobra i pojedinca i jednog čoveka i dobra čitavog ljudskog roda, čitave Planete moramo sarađivati i međusobno raditi pre svega mi hrišćani jer ne postoji velika potreba da ulažemo napore da bismo se međusobno razumeli. Ali, moramo sarađivati i sa ljudima koji pripadaju drugim religijama i koji sebe osećaju da nemaju potebu za Bogom i deklarišu se kao nevernici", istakao je patrijarh Porfirije.\nRekao je da je zadovoljan posetom Galagera, posebno što su razgovarali u manastiru Kovilj, svojevrsnom simbolu mira i podsetio je da je taj manastir nastao na mestu gde su se pomirile dve vojske, ugarska i srpska u vreme Svetog Save, koji je tome posredovao.\n"Razgovor je protekao u tom duhu, duhu Jevaljnđelja Hristovog, mi smo razgovarali o svim izazovima sa kojim se suočavaju naše crkve, a to su izazovi modernog čoveka i potrebi zajendičkog svedočenja Jevanđela modernom svetu", rekao je patrijarh srpski.\nKostatovali su, kako je kazao, da je sistem vrednosti koje Jevanđelje nosi i svedoči, na neki način drugačiji od mnogih drugih sistema vrednosti koji se nude modernom čoveku.\nNaveo je da svi izazovi sa kojima se suočavaju Rimokatolička i Srpska pravoslavna crkva, kao, kako je kazao, crkve naroda koji imaju potebu za Hristom, kao nosiocem mira, posledica je zaborava na Hrista.\n"Nije moguće da postoji nikakav mir ako nemamo mir iznutra, a nemamo ga ako nemamo zajednicu i opštenje sa Bogom. Onda tvorevina neće osvetoljubivo da nam uzvraća na naš potrošački odnos. U tom smislu vidimo mnoge ekološke probleme, pa i pandemiju sa kojom se suočavamo", ukazao je Patrijarh.\nGalager: Razgovor s Porfirijem značajan korak napred\nPol Ričard Galager je rekao da je zadovoljan susretom i ocenio da je "ovo značajan korak napred koji potvrđuje posvećenost dijalogu i razmenama mišljenja".\nOcenjujući susret kao "početak daljeg progresa koji će približiti hrišćane katoličke i pravoslavne tradicije da zajedno budu na usluzi čovečanstvu", Galager je rekao da je to i cilj "našeg postojanja".\nIstakao je da je razgovor sa patrijarhom SPC protekao u duhu pozitivne razmene mišljenja koje je, kako je naveo, odraz velikog poštovanja koja postiji između Rimokatoličke i Srpske pravoslavne crkve.\nŠef diplomatije Vatikana je novinarima kazao da je patrijarhu Porfiriju preneo pozdrave naklonosti pape Franje sa kojim se, kako je rekao, srpski patrijarh više puta sreo.\n"Obojica su ljudi velike vere", naglasio je Galager.\nGalager su juče sastao sa srpskim zvaničnicima, predsednikom, premijerom, i šefom srpske dipomatije, Aleksandrom Vučićem, Anom brnabić i Nikolom Selakovićem.\nDan ranije Galager je u Sremskoj Mitrovici zaredio biskupa Fabijana Svalinu za biskupa koadjutora Sremske biskupije.


Predlažemo manju stopu PDV, odluka je na Parlamentu BiH\nU Banjaluci je danas počela posebna sjednica Narodne skupštine Republike Srpske na čijem je dnevnom redu informacija o mjerama u oblasti indirektnih poreza za ublažavanje negativnih efekata inflacije.\nZakazivanje sjednice zatražila je Vlada Republike Srpske, koja je predložila dnevni red.\n“Vlada Republike Srpske predlaže da se u paralmentarnu proceduru BiH uputi prijedlog izmjene zakona o dopuni Zakona o porezu na dodatu vrijednost, kojim će biti definisane snižena stopa PDV od nula odsto na osnovne životne namirnice i viša stopa od 22 odsto na luksuzna dobra i usluge”, kazala je Zora Vidović ministar finansija Republike Srpske.\nDodala je da je nadležnost za izmjenu stopa PDV-a i ukidanje akciza na Parlamentarnoj skupštini BiH, te da iz tog razloga Vlada predlaže da Narodna skupština RS usvoji odgovarajuće zaključke.\nVlada Srpske u skladu sa informacijom predlaže da se u parlamentarnu proceduru BiH uputi Prijedlog zakona o dopuni Zakona o porezu na dodatu vrijednost, kojim će biti definisane snižena stopa PDV-a od nula odsto na osnovne životne namirnice i viša stopa PDV-a od 22 odsto na luksuzna dobra i usluge, uz temporalno ograničenje do 31. decembra 2022. godine.\nVlada predlaže i da se u parlamentarnu proceduru BiH uputi Prijedlog zakona o akcizama u BiH, kojim se predlaže izmjena člana 17. Zakona, na način da iznosi akciza za naftne derivate iznose nula KM po litri naftnog derivata, uz temporalno ograničenje na jedan mjesec od 1. aprila 2022. godine, sa mogućnošću produženja u zavisnosti od kretanja cijena u narednom periodu.\nNEWER POSTNarodna skupština je postala zakrpa komiteta SNSD-a: Ne želite pomoći građanima!\nOLDER POSTU automobilu pronađeno pola kilograma marihuane


BiH / Ivanić će tražiti smjenu bh. ambasadora u Rusiji zbog fotografije sa zastavom RBiH\nČlan Predsjedništva BiH iz Mladen Ivanić zatražit će na prvoj narednoj sjednici Predsjedništva razrješenje ambasadora BiH u Moskvi Mustafe Mujezinovića, koji se fotografisao sa studentima iz BiH u Moskvi s "ratnim zastavama BiH".\nNa fotografiji su zapravo dvije zastave Bosne i Hercegovine koja je bila zvanična zastava naše zemlje od 22. maja 1992. godine kada je zvanično predstavljena ispred zgrade UN-a u New Yorku, pa do februara 1998. godine. "Ivanić smatra da je potez ambasadora Mujezinovića neprimjeren i zato će već na prvoj narednoj sjednici Predsjedništva BiH, 13. marta, tražiti njegovo razrješenje", rekla je Srni Ivanićeva savjetnica za medije Marija Milić.\nI ministar vanjskih poslova BiH Igor Crnadak najoštrije je osudio to što se ambasador BiH u Moskvi Mustafa Mujezinović fotografisao sa studentima iz BiH na Crvenom trgu sa ratnim zastavama BiH i potvrdio da je o tome već informisao Predsjedništvo BiH koje je nadležno da sankcioniše ovaj postupak. Sporna fotografija sa istaknutim ratni zastavama BiH nastala je nako što su se studenti iz BiH koji ovih dana borave u Moskvi sastali sa ambasadorom Mujezinovićem. Studenti su, zajedno sa Mujezinovićem, sa Crvenog trga u Moskvi svima u BiH čestitali Dan nezavisnosti BiH.\n4 Mar, 2018 at 14:23\nZasto da se stidi Zastave Bosne i Hercegovine... ako ti smeta setaj u svoju drzavu susjednu.


Povodom “Svetskog dana pozorišta” predstave dostupne na YouTube - Va1.info\nNaslovna/Vesti/Povodom “Svetskog dana pozorišta” predstave dostupne na YouTube\nPovodom “Svetskog dana pozorišta” predstave dostupne na YouTube\nZbog važećih epidemioloških mera ovaj 27. mart , datum koji slovi za praznik teatra na celoj planeti, neće biti tradicionalno obeležen, sa glumcima na sceni i publikom u dvorani. Stoga će ljubitelji pozorišta moći da pogledaju više od 15 predstava našeg pozorišta postavljenih na YouTube kanalu Gradsko pozorište “Abrašević”.\nNa pomenutom internet kanalu biće prikazivana neka stara, ali i nova pozorišna ostvarenja : od “Seoba” , “Gospodje ministarke”, “Razvojnog puta Bore Šnajdera”, preko “Maratonaca”, “Stradije”, “Kaskadera”… pa do poslednjih premijera odigranih prošle jeseni – “Otvaranje dosijea” Matije Bećkovića i “Urnebesna tragedija” Dušana Kovačevića .\nTradicionalni Proglas povodom “Svetskog dana pozorišta” ovog marta uputila je medjunarodnoj javnosti velika britanska filmska i pozorišna glumica Helen Miren :\n“Ovo je bilo veoma teško vreme za žive nastupe i mnogi umetnici, tehničari i zanatlije, muškarci i žene mučili su se i borili u profesiji koja je već prepuna nesigurnosti. Možda ih je baš ta, uvek prisutna nesigurnost učinila sposobnijima da visprenošću i hrabrošću prežive ovu pandemiju. Njihova mašta se već pretočila u inventivne, zabavne i potresne načine komunikacije, naravno velikim delom zahvaljujući internetu… Prelepa pozorišna kultura živeće sve dok nas bude ovde. Kreativni poriv pisaca, dizajnera, plesača, pevača, glumaca, muzičara, reditelja, nikada neće biti ugušen i u vrlo bliskoj budućnosti ponovo će procvetati novom energijom i novim razumevanjem sveta koji svi\nNebojša Tadić najavio je posetu Ratka Dmitrovića


o utvrđivanju Programa podsticanja regionalnog\ni lokalnog razvoja u 2022. godini\nOvom uredbom utvrđuje se Program podsticanja regionalnog i lokalnog razvoja u 2022. godini, koji je odštampan uz ovu uredbu i čini njen sastavni deo.\nPODSTICANjA REGIONALNOG I LOKALNOG RAZVOJA U 2022. GODINI\nZakonom o budžetu Republike Srbije za 2022. godinu ("Službeni glasnik RS", broj 110/21) u članu 8. u okviru Razdela 21 - Ministarstvo privrede, Program 1505 - Regionalni razvoj, funkcija 474 - Višenamenski razvojni projekti, Programska aktivnost/projekat 0004 - Podsticanje ravnomernog regionalnog razvoja na ekonomskoj klasifikaciji 463 - Transferi ostalim nivoima vlasti, za realizaciju Programa podsticanja regionalnog i lokalnog razvoja (u daljem tekstu: Program) obezbeđena su sredstva u iznosu od 20.000.000,00 dinara.\nPopunjen obrazac zahteva koji priprema Razvojna agencija sa neophodnom dokumentacijom jedinice lokalne samouprave podnose Razvojnoj agenciji (neposredno, preporučenom poštom ili preko ARRA), u dva primerka, najkasnije do 5. oktobra 2022. godine. Neblagovremeni zahtevi neće biti razmatrani.\n2) izvod iz Odluke o usvajanju završnog računa budžeta jedinice lokalne samouprave za 2021. godinu, koji se odnosi samo na deo u kome je prikazan pregled ukupno ostvarenih budžetskih odnosno tekućih prihoda - konto 7 (izuzev jedinica lokalne samouprave iz Regiona Kosova i Metohije);\nRazvojna agencija vrši obradu i kontrolu podnetih zahteva i prateće dokumentacije i dostavlja Ministarstvu Predlog liste zahteva za prenos sredstava za sufinansiranje godišnje članarine jedinica lokalne samouprave za rad i poslovanje ARRA (u daljem tekstu: Predlog liste zahteva) sa pratećom dokumentacijom do 15. oktobra 2022. godine.\nNakon sprovedene kontrole Predloga liste zahteva i prateće dokumentacije od strane Ministarstva, ministar donosi Odluku o odobravanju sufinansiranja godišnje članarine jedinica lokalne samouprave za rad i poslovanje ARRA.\nMinistarstvo i Razvojna agencija objavljuju Odluku o sufinansiranju godišnje članarine jedinica lokalne samouprave za rad i poslovanje ARRA na svojim sajtovima.\nMinistarstvo u saradnji sa Razvojnom agencijom prati realizaciju aktivnosti ARRA kojima su jedinice lokalne samouprave uplatile članarinu i može da zatraži dodatne informacije o aktivnostima koje se sprovode za jedinice lokalne samouprave.


Ne sarađujemo sa Hagom! - Istinomer\nOdmah nakon izbora 2008. predsednik SPS-a bio je čvrsto na stanovištu da njegova stranka neće sarađivati sa Haškim tribunalom. Dačić je isticao da je to jedan od temelja politike SPS-a i da oko toga „nema pregovora“.\nVrlo brzo formirana je nova Vlada Srbije. Predstavnici koalicije SPS-PUPS-JS postali su deo nje, a sam Dačić je izabran za potpredsednika Vlade i ministra unutrašnjih poslova. Već kroz nekoliko dana uhapšen je bivši predsednik Republike Srpske Radovan Karadžić, a socijalisti su izdali saopštenje.\n„U saopštenju SPS-a, koje je usledilo nakon objavljivanja informacije o hapšenju bivšeg predsednika Republike Srpske Radovana Karadžića, navodi se da se ta stranka protivi izručivanju građana Srbije, i pored toga što je saradnja sa tim sudom međunarodna obaveza Srbije i što su promenom zakonskih i ustavnih rešenja posle 2000. godine stvorene mogućnosti za izručenje. ‘SPS će razmotriti okolnosti pod kojima je uhapšen Radovan Karadžić i tražiti da se javnost Srbije upozna sa podacima od kada se Radovan Karadžić nalazi u Srbiji pod kontrolom službi bezbednosti’.“\nTanjug, 22. 7. 2008. godine\nNekoliko meseci kasnije, Dačić je izmenio svoj stav o saradnji sa Haškim tribunalom, ali se i dalje držao toga da su dobrovoljne predaje bolje od hapšenja.\n„Na jučerašnjoj konferenciji za novinare povodom ‘sto dana MUP-a u novom sastavu’, zamenik predsednika vlade i ministar policije Ivica Dačić je ocenio da su dobrovoljne predaje najbolji način za završetak saradnje s Haškim tribunalom ukazavši na to da je trenutno ‘cela država u poziciji taoca Mladića i Hadžića’.\n– Država pokazuje punu spremnost da sarađuje s Haškim tribunalom i tim za saradnju koji predvodi ministar Rasim Ljajić to je više puta i dokazao. Zbog političke i svake druge stabilnosti države bilo bi najbolje da se saradnja sa Tribunalom u Hagu završi dobrovoljnom predajom optuženika da bi se izbegli događaji i incidenti koji su usledili posle hapšenja Radovana Karadžića.“\nPolitika, 1. 11. 2008. godine\nKako su vreme i mandat odmicali, tako je Dačić bivao sve uvereniji da nema oklevanja sa Hagom.\n„Srbija preduzimati sve mere koje bi trebalo da pokažu ostvarivanje pune saradnje sa Haškim sudom.“\nTanjug, 21. 9. 2010. godine\nPrilikom poslednje posete tužioca Serža Bramerca ministar unutrašnjih poslova je isticao „opredeljenost i spremnost Srbije“ za hapšenje begunaca i saradnjom.\n„Ministar je haškom tužiocu rekao da sve u vezi sa hapšenjem dvojice optuženika radi jedinstveni Akcioni tim, da se svi prikupljeni podaci analiziraju i da je to deo ‘kontinuirane aktivnosti i potpune opredeljenosti Srbije za punu saradnju sa Hagom’.\nOn je ocenio da nije više pitanje samo političke spremnosti Srbije da uhapsi preostalu dvojicu haških optuženika, a ona je nesporna, već je bitno da postoji strategija vođenja istrage, da se ti podaci analitički obrađuju, te da oni dolaze u jedan centar.“\nPolitika, 12. 5. 2011. godine\nPromenom svog stava Dačić zaslužuje ocenu „nedosledno“, ali u isto vreme Istinomer pohvaljuje njegovo preuzimanje odgovornosti koju nosi državna funkcija i međunarodne obaveze koje Srbija ima.\nstranke Ratko Mladić policija SPS Hag Goran Hadžić


Još jedna vakcina dodata je na listu obavezne vakcinacije - www.lobi-info.rs\nJoš jedna vakcina dodata je na listu obavezne vakcinacije\nMarija K. 3. aprila 2018., 11:51 6.1k Views\nMališani rođeni od 1. januara primaće vakcinu protiv oboljenja izazvanih bakterijom streptokoka pneumonija, koja izaziva upalu uha, pluća, sinusa, meningitis, bronhitis, sepsu.\nNa listi obaveznih vakcina od ponedeljka se nalazi i cepivo protiv bakterije pneumokoke. Novo cepivo primiće svi mališani rođeni od 1. januara 2018. godine, koji će, u skladu sa kalendarom imunizacije, dobijati ukupno sedam obaveznih vakcina.\nNa ovaj način deca se štite od najčešćih komplikacija izazvanih pneumokokom, kao što su upale uha, pluća i sinusa, meningitis, sepsa i bronhitis.\nOvu vakcinu primaće bebe kada napune dva meseca, u tri doze sa razmakom od četiri do osam nedelja, a revakcinacija će se obavljati u drugoj godini života.\nMinistar zdravlja Zlatibor Lončar potvrdio je pre dva dana da je nabavljeno 165.000 doza i da je vakcina distribuirana domovima zdravlja. Ova javna nabavka koštala je državu oko 900 miliona dinara bez PDV-a.\nPrethodna objava Besplatno plivanje za osnovce tokom prolećnog raspusta\nSledeća objava Zašto su Beograd i Niš sinoć bili obojeni u plavo\nZašto su Beograd i Niš sinoć bili obojeni u plavo\nBesplatno plivanje za osnovce tokom prolećnog raspusta


ROVČANIN I ČAĐENOVIĆ U UPRAVNOM ODBORU ASOCIJACIJE MENADŽERA CRNE GORE – Pljevaljske novine\nPočetna / Vijesti / Ekonomija / ROVČANIN I ČAĐENOVIĆ U UPRAVNOM ODBORU ASOCIJACIJE MENADŽERA CRNE GORE\nROVČANIN I ČAĐENOVIĆ U UPRAVNOM ODBORU ASOCIJACIJE MENADŽERA CRNE GORE\nPljevaljske Novine maj 14, 2021\tEkonomija, Vijesti Ostavite komentar 845 Pregledi\nPredsjednik Asocijacije menadžera Crne Gore Budimir Raičković i izvršna direktorica AMM-a Anđela Radosavović sasatali su se danas sa izvršnim direktorom Elektroprivrede Crne Gore Nikolom Rovčaninom i izvršnim direktorom Crnogorskog elektrodistributivnog sistema Vladimirom Čađenovićem, povodom zvaničnog pristupanja ove dvije velike i značajne kompanije članstvu AMM-a.\nPredsjednik AMM-a Raičković istakao je zadovoljstvo što su menadžmenti EPCG-a i CEDIS-a ovom odlukom prepoznali značaj AMM-a na domaćem, regionalnom i međunarodnom planu uz očekivanje da će se ostvariti kvalitetna saradnja, a sve u cilju sveukupnog društvenog i ekonomskog oporavka Crne Gore.\nIzvršni direktor EPCG-a, Rovčanin, istakao je da je Asocijacija menadžera prepoznata kao moderna i veoma proaktivna poslovna organizacija koja može puno pomoći na polju poslovnog povezivanja, ekonomske diplomatije, podizanja kvaliteta korporativnog upravljanja, unapređenja ljudskih resursa i digitalne transformacije. Takođe je iskazao očekivanje da će EPCG i AMM u narednom periodu osmisliti i realizovati neke zajedničke projekte.\nIzvršni direktor CEDIS-a, Čađenović, naveo je da je neophodno raditi na snaženju Asocijacije menadžera Crne Gore i da ugled koji uživa AMM u poslovnom svijetu, ne samo u Crnoj Gori nego i šire treba još više iskoristiti. Čađenović je dalje istakao da je siguran da će u periodu koji slijedi CEDIS i AMM ostvariti plodonosnu i kvalitetnu saradnju u korist kompanije na čijem je čelu ali i privrede uopšte.\nAMM Čađenović Rovcanin\t2021-05-14\nKljučne rečiAMM Čađenović Rovcanin\nPrethodna Lekić: Umjesto otpremnina, moguće disciplinske i krivične odgovornosti\nSledeća Cigarete skuplje 60 centi od 1. jula\n„Da Pljevljima svane“: Neistine koje plasira DPS kako bi na drugog prebacila greške\nCB Pljevlja: Krivične prijave zbog nedozvoljenog držanja oružja i utaje poreza


PUTIN ŠOKIRAO TRAMPOVE SAVETNIKE: Evo zašto nisu smeli da ga ni na tren ostave samog sa ruskim liderom\nLuna јул 19, 2020, 3:55 по подне\nU Sjedinjenim Državama je stupila u prodaju Boltonova knjiga pod nazivom "Soba u kojoj se sve dogodilo: Sećanje o Beloj kući".\nLični odnos američkog predsednika Donalda Trampa prema ruskom lideru Vladimiru Putinu je zagonetka, rekao je bivši savetnik američkog predsednika za nacionalnu bezbednost Džon Bolton u svojim memoarima, koji su od danas u prodaji.\n- Što se tiče ocene Putina, on (Tramp) nijednom nije izneo nikakvo mišljenje, bar ne preda mnom. Nikada nisam pitao šta Tramp misli, verovatno se plašeći onoga što bih mogao čuti. Njegov lični odnos prema ruskom lideru je ostao zagonetka - piše on.\nBolton navodi u svojoj knjizi da Putin jasno poznaje nacionalne interese Moskve zbog čega nisu smeli da ostavljaju američkog predsednika Donalda Trampa jedan na jedan s njim.\n- Putin me je zapanjio, jer je potpuno upućen u sve, miran i samouveren, bez obzira o kojim ekonomskim i političkim pitanjima u Rusiji je bilo govora. On je u potpunosti znao prioritete Moskve u sferi nacionalne bezbednosti. Nisam želeo da ga ostavim u prostoriji jedan na jedan sa Trampom - navodi Bolton.\nOn ističe da je ruski lider ostavio na njega takav utisak nakon sastanka uoči samita Rusija – SAD u Helsinkiju 2018. godine.


Po hektaru rekordnih 12,2 tone kukuruza - Miroslav Mišković\nPo hektaru rekordnih 12,2 tone kukuruza\nNa imanjima Delta Agrara počela je žetva kukuruza, koji je ove godine zasejan na 3.762 hektara. Prema dosadašnjim rezultatima, sa nešto preko 10% zasejanih površina, rezultati će biti rekordni u istoriji Delta Holdinga.\n“Na 11% požnjevenih površina dobili smo prosečan rod od 12,2 tone po hektaru”, rekao je Luka Jelić, direktor primarne proizvodnje u Delta Agraru. “Već godinama postižemo prinose koji su ne samo iznad proseka Srbije, nego i iznad proseka Evropske Unije. Međutim, ovogodišnji rezultat očito će biti najbolji otkako naša kompanija uzgaja ratarske kulture.”\nPoređenja radi, prošle godine Delta Agrar je požnjeo u proseku 7,8 tona kukuruza po hektaru, dok je prosek Srbije bio 4,9t, Bugarske 5,4t, a cele Evropske Unije 6,7t.\n“Naš recept nije nikakva tajna: sejemo vrhunske hibride kukuruza, koristimo najnoviju tehnologiju i primenjujemo sve potrebne agrotehničke mere. Sve to sprovode stručni i motivisani ljudi”, kaže Luka Jelić.\nPrilog: Prosečni prinosi po godinama u Delta Agraru, zemljama u okruženju i EU (kg/ha)\nОзнаке: agrar, Delta Agrar, poljoprivreda\n← Prethodni članak Nova linija za testenine u Deltinom Danubiusu\nSledeći članak → Fondacija Delta Holdinga među najvećim humanistima u Srbiji


Nova Honda Civic – prva teaser fotografija\n31 Avg 2011 - 11:22 Vesti Link\nNastup Honde na Međunarodnom salonu automobila u Frankfurtu\nNa predstojećem Salonu automobila u Frankfirtu, u septembru, biće lansirana potpuno nova Honda Civic. Razvijena specijalno za evropsko tržište, nova Honda Civic biće ponuđena u hatchback varijanti sa 5 vrata, a u prodajnim salonima u Srbiji biće dostupna početkom 2012.\nSaradnja Volvoa i Siemensa\n31 Avg 2011 - 11:21 Vesti Link\n"Volvo" je saopštio da je udružio snage sa nemačkim "Simensom" (Siemens) u razvoju nove linije električnih vozila.\nVolkswagen je najbolja automobilska kompanija u 2010.\n31 Avg 2011 - 00:28 Vesti Link\nNemačka kompanija "Folksvagen" (VW), najveći evropski proizvođač automobila, proglašena je za "najbolju automobilsku kompaniju u 2010.", prema istraživanju nemačkog Centra za upravljanje u automobilskoj industriji (CAM), kojim se naglašava slabost njenih rivala - japanske "Tojote" i američkog "Dženeral motorsa" (GM).\nMehaničar slupao Ferrari F40\n31 Avg 2011 - 00:14 Vesti Link\nKakav je osećaj posedovati jedan od najcenjenijih automobila na svetu, a zatim iznenada ostati bez njega? Iskreno, nemamo pojma, ali je i bolje što najverovatnije nikada nećemo ni da upoznamo tu bol. Ipak, jedan Amerikanac itekako oseća gorčinu ovih dana, i to zato što je ostao bez retkog i adekvatno tome plaćenog Ferrarija F40.\n30 Avg 2011 - 23:09 Vesti Link\nOd jeseni test flota od 10 električnih Škoda Octavia Green E Line\n30 Avg 2011 - 19:33 Vesti Link\nŠkoda je saopštila da će se od jeseni na putevima naći test flota od 10 vozila Octavia Green E Line sa elektro pogonom.\nMazdi nagrada za sistem kontrole mrtvog ugla\n30 Avg 2011 - 17:34 Vesti Link\nSledećeg meseca na predstojećem Frankfurt Motor Showu Mazdi će biti uručena nagrada Euro NCAP Advanced za sistem kontrole zadnjeg mrtvog ugla (RVM – Rear Vehicle Monitoring) koji je primenjen na Mazdi3.\n30 Avg 2011 - 16:52 Vesti Link\nNad pobedom Fetela\nFernando Alonso veruje da su četiri kruga koje su vozači proveli iza sejfti automobila pomogli Sebastijanu Fetelu da odnese pobedu u Belgiji.\n30 Avg 2011 - 13:39 Vesti Link\nTaksisti u Srbiji moraće od 1. januara 2012. godine da uvedu fiskalne kase, izjavio je državni sekretar u Ministarstvu poljoprivrede i trgovine Srbije Vladimir Matović.\nIpak Lancia Flavia, ali samo kao Cabrio\n30 Avg 2011 - 00:30 Vesti Link\nNedavno se pojavila vest da Lancia Flavia (u stvari Chrysler 200 sa Lancia znakom) neće ugledati serijsku proizvodnju. Po poslednjim vestima, to se odnosi samo na sedan, budući da bi Lancia Flavia Cabrio ipak mogla da se pojavi u prodaji.\nVolvo planira da ove godine u Kini proda 50.000 vozila\n29 Avg 2011 - 22:17 Vesti Link\nTanjug piše da švedski "Volvo", čiji je vlasnik kineska holding grupa "Džili", planira da u 2011. godini proda 50.000 vozila u Kini. To je izjavio predsednik i izvršni direktor kineske filijale za distribuciju vozila, preneo je internet sajt "Autonjuz."\nFiat ulaže pola milijarde evra u fabriku za proizvodnju novih Maserati modela\n29 Avg 2011 - 21:32 Vesti Link\nNovi luksuzni automobili Maserati proizvodiće se u fabrici nadomak Torina u koju Fijat ulaže pola milijade evra. Za ovu investiciju Vlada Italije je svom najvećem proizvođaču automobila dala posebne olakšice.\nViše od 250 ljudi moraće na seminare o bezbednosti saobraćaja\n29 Avg 2011 - 17:57 Vesti Link\nViše od 250 ljudi koji su zbog nesavesne vožnje ostali bez vozačke dozvole, od septembra će ponovo u školske klupe. Da bi ponovo seli za volan oni će morati da pohađaju seminar u organizaciji Agencije za bezbednost saobraćaja. Prethodno će morati da izdrže sve zakonske kazne koje su dobili zbog nepropisne vožnje i izmire novčane obaveze.\nKubicina poslednja operacija\n29 Avg 2011 - 16:21 Vesti Link\nRobert Kubica sada prelazi u novu fazu rehabilitacije, nadamo se finalnu, pošto je u nedelju obavio i poslednju operaciju oštećenog desnog lakta.\n«Prethodni 1 2 3 ... 1122 1123 1124 1125 1126 1127 1128 1129 1130 1131 1132 ... 1532 1533 1534 Sledeći»


RTS :: Za budžet i oproravak EU 1.850 milijardi evra\nKoronavirus u svetu Za budžet i oproravak EU 1.850 milijardi evra\nsreda, 27. maj 2020, 14:53 -> 19:46\nEvropska komisija predložila je zajednički EU budžet od 1.100 milijardi evra za period od 2021. do 2027. godine. Dodatno, predloženo je i 750 milijardi za instrument oporavka nakon pandemije kornavirusa koji je nazvan "Nova generacija EU".\nPredsednica Evropskog parlamenta Ursula fon der Lajen je naglasila da oporavak EU treba da "veliki izazov pretvori u priliku", odnosno da se umesto fokusa samo na oporavak evropske privrede mora odmah ulagati i u evropsku budućnost zasnovanu na zelenoj i digitalnoj tranziciji i otporonosti evropskog društva.\n"Naša želja da delujemo mora da bude srazmerna izazovima koji su pred nama. Program "Nova generacija EU" je naš ambiciozni odgovor na situaciju", rekla je fon der Lajen, predstavljajući predlog Evropske komisije o predstojećem višegodišnjem budžetu EU i dodatni instrument za oporavak.\nU Evropskoj komisiji podsećaju da će predstojeći višegodišnji budžt EU biti "srce" plana za ekonomski oporavak.\nPredlog je da se od te sume 500 milijardi obezbedi za bespovratnu pomoć najteže pogođenim zemljama i regionima EU.\nEvropski poslanici mahom su podržali predlog, uz zahteve da se vodi računa o digitalnoj i ekološoj traznizciji i da se napravi plan i za vraćanje duga.\n"Plan je dobar jer uvodi nove instrumente za oporavak. Mi to dugujemo budućim generacijama. rekao je Iraće Garsija iz Kluba evropskih socijalista i socijaldemokrata.\nNova sredstva treba da budu utoršena za nove politike i prioritete, ne za stare deficite, rekao je Manfred Veber iz Kluba evropskih narodnih partija.\nPredlog Evropske komisije razmotriće države članice EU, ali i Evropski parlament.\nNeke bogatije zemlje severa Evrope nisu bile za ideju zajedničkog evropskog zaduživanja. Očekuje se da će za konačni dogovor biti neophodan fizički sastanak EU lidera, prvi put posle četiri meseca, sredinom juna u Briselu.


DOBOJ: Trebava, Željezničar i Vučijak bez bodova (FOTO) - RTV Doboj\nU okviru 8. kola Regionalne lige FS RS – Centar lider na tabeli Trebava doživjela je drugi poraz od početka prvenstva i to na gostovanju u Čečavi od domaćina ekipe Ukrina 2:1. Željezničar je pretrpio još jedan poraz na gostovanju u Rudanci, ekipa Rudanka je pobijedila rezultatom 3:1. Ekipa kožuškog Hajduka deklasirana je na gostovanju u Skugriću od istoimene ekipe sa ubjedljivih 7:0. Vučijak je na gostovanju u Petrovu poražen od ekipe Ozren minimalnim rezultatom, dok su Naša krila na gostovanju u Batkuši savladala ekipu Hajduka 3:1.\nU okviru 6. kola Područne fudbalske lige RS Doboj – Brod ekipa BSK iz Bušletića osvojila je na gostovanju u Gornjim Kolibama tri boda, bili su bolji od domaćina Sloge rezultatom 2:1. Polet iz Podnovlja je na domaćem terenu podijelio bodove sa ekipom Ozrenski sokolovi odigravši neriješeno 1:1. OFK Pridjel je takođe podijelio bodove na domaćem terenu odigravši neriješeno sa ekipom tesličkog Minerala bez golova.\nPripremio: Igor Jovanović\nFoto: rtrs.tv, Printscreen/SportDC\nDavor Tubić šampion Srpske u biciklizmu\nBorkoviću svih osam pobjeda\nHamilton srušio Šumaherov rekord


RTCG - Radio Televizija Crne Gore - Nacionalni javni servis :: Politika :: U CG se pokušava ignorisati izborna volja građana\n28. 10. 2020. 16:09 >> 16:13 31\nU Crnoj Gori se pokušava ignorisati izborna volja građana, ocijenio je srpski predsjednik Aleksandar Vučić, navodeći da ga taj fenomen brine, ali da se on ni na koji način ne miješa u formiranje nove crnogorske vlade.\nNa pitanje kako vidi to što ga pojedini optužuju da je angažovan u formiranju vlade u Crnoj Gori, on je kazao da prihvata da bude, kao i uvijek, dežurni krivac, i u Srbiji i regionu.\n"To me ne zanima, želimo dobre odnose sa Crnom Gorom, nadam se i vjerujem da ćemo ih i imati", rekao je Vučić, prenosi Tanjug.\nVučić je kazao da ga ne brinu napadi na njega, koliko izjave nekih ljudi u Crnoj Gori za koje se, kako je naveo, ne zna da li su tajkuni ili političari, da vlada ne treba da bude formirana u skladu sa osvojenim glasovima.\nPrema njegovim riječima, to je nova paradigma u političkom životu kompletnog regiona, ali i Evrope.\n"Jedan od njih je preksinoć rekao - mi se zalažemo da vlada ne bude sastavljana proporcionalno broju dobijenih glasova", naveo je Vučić.\nTo se, kako je kazao, ne može drugačije razumjeti nego da ih nimalo nije briga za koga narod glasa, „i da neće da vladaju oni za koje je narod glasao, već oni koji misle da su elita i imaju medije i novac“.\nVučić je kazao da je ta paradigma sve više prisutna u svijetu - da vladaju oni koji nemaju podršku naroda i ne moraju da pobijede na izborima, već je dovoljno da sebe proglase onima koji će da vladaju.\nOn je istakao da je to opasan fenomen, protiv kojeg se treba boriti svim demokratskim sredstvima.